Zapatuan Bizum maratoia egingo da Zaporeak proiektuari laguntzeko - etakitto.eus\nZapatuan Bizum maratoia egingo da Zaporeak proiektuari laguntzeko\nZaporeak elkarteak Bizum maratoia egingo du datorren zapatuan, urriaren 3an, eguerdiko 12:00etatik gaueko 00:00etara, Lesboseko errefuxiatuei lagundu ahal izateko dirua biltzeko. Telefono mugikorren bitartez ordaintzeko plataforma da Bizuma eta, ekarpena egiteko, dohaintza aukeretan klikatu eta Zaporeak proiektua (00435 kodea) aukeratu behar da.\nZaporeak elkarteak adierazi duenez, banku guztiek ez dute garatuta euren Bizum plataformetan Gobernuz Kanpoko Erakundeei dohaintza egiteko aukera. Beraz, kasu horretan, transferentzia egiteko aukera dago: ES32 2095 5011 80 9115250322 (Kutxabank) eta ES71 3035 0103 88 1030035880 (Laboral Kutxa).\nHerriko hainbat tabernetan itsulapikoak jarri dituzte domekara arte Zaporeak proiektuari laguntzeko dirua jasotzeko.\n« 11 positibo berri zenbatu zituzten atzo Debabarrenean KZguneak prest dauka urrian egingo diren zuzeneko hitzaldien egitaraua »


Txakolina eta bertsoak, apardunak eta 1806ko ardo botilaren pasadizoa\n"Burbuilak eta bere magia". Izen horixe jarri dio gure enologoak aste honetako tarteari.\nGetariako txakolina bertsotan´ekimenaz aritu gara Sebastian Lizasorekin. Izenak dioen moduan, txakolina eta bertsoa uztartzen dituzte, Mikel Garaizabal bera gidari lanetan dela. Bi saio egin dituzte jada, eta beste sei hitzordu geratzen dira. Azkena, abenduaren 17an Donostian.\nEdari apardunez ere hitz egin dugu. Jatorriaren eta elaborazioaren arabera egiten da sailkapena. Ospakizunetarako bakarrik edota jatordu amaierarako ez gordetzea gomendatu digu Garaizabalek. "Gutxi eta sarri". Horixe esan digun bestea, eta 6-8 gradutan edatea aholkua, ardo kopa arrunt batean.\nBestalde, Caceresko jatetxe batean izandako lapurretaz ere aritu zaigu. Tartean 1806ko ardo botila bat lapurtu dute. Eta botila horren pasadizoa kontatu digu. Londresen enkante batean erosi, eta ustekabean apurtu egin zitzaien. Mikelekin sommelier ikasitako lagun bati apurtu zitzaion botila. Zorionez plastikoan bilduta zegoen eta edaria ez zen galdu. Upategira deitu, eta ontziz aldatu zuten 1806ko ardoa.\nArabako Errioxa Eusko Label


Hazi - atano\natano | 2008-06-01 21:03\nEsan beharrik ez dago, gure gizartean teknologia berriak duten arrakasta. Gero eta teknologia gehiagok eta hobeagoek inguratzen gaituztelako. Beraz, beste erremediorik gabe, aurrerapausu horietara ohitu eta egokitzea besterik ez zaigu geratzen. Baina hau guztia abantaila bat al da?<?xml:namespace prefix = o ns = "urn:schemas-microsoft-com:office:office" />\nJakina, ez dago zalantzarik abantailak egon badaudela. Adibidez, egunkaria on line bidez irakurri dezakezu etxetik mugitu gabe eta batere ordaindu gabe gainera. Baina zer gertatuko da paperezko egunkariekin?\nIzan ere, gero eta jende gehiago da gaur egun on line bidez irakurtzen duena egunkaria. Adibidez, Wall street Journal-en %81ek irakurtzen du on line bidez, eta hori paperezko egunkariak egiten dituzten enpresentzat izugarrizko atzerapena da. Horren adibide dira, orain dela gutxi itxi diren bi egunkari.\nBeraz ezin genezake ahantz, abantailak badituela baina desabantailak ere hor daudela. Izan ere, gaur egun gero eta makina “jakintsuagoak” dauden honekin, zenbait gizaki ordezkatzera ere iristen dira. Hau da, lehen langile gehiago behar izaten ziren enpresa batean eta gaur egun makinek ordezkatzen dituzte zenbait langileren lanpostuak.\nNire kasuan, oraindik paperezkoa erosi eta irakurtzen dut ia beti, baina egia da gero eta joera handia daukadala on line bidezko egunkaria irakurtzekoa. Agian ez litzateke ideia kaskarra izango, paperezkoen prezioa jaistea planteatzea.\nberriak hazi teknologi


Trading Estrategia moneta Bero mapa | Binary aukera\nBinary aukerak merkataritza on Bero mapa Moneta estrategia\nZure arreta ekarri nahi dut beste errentagarri eta oso erraz erabiltzen bitar aukerak estrategia. Da analisietan oinarritzen diru-adierazlea - Bero truke txartelak.\n!!! Adierazlea funtzionatzen online. Data automatikoki eguneratzen dira !!!\n18: 45: 29 18: 45: 20\nOrain azaldu metrics bero mapa nola aztertu nahi dizut.\nMahai mapa termiko hainbat bertsio existitzen: Azken minutuan 30 da, 1 ordu, 5 orduak eta orduak. Baina besterik ordu erdi bat erabiltzea gomendatzen I (30 minutuko bero mapa Tarifak). Hauekin da denbora-tarte batean lan egiten du, eta I online. Datuok da 5 bakoitzean minutu (adibidez 16.00, 16.05, etc.) Beraz, erabili, informazio bakarra eguneratu. halaber, kolore desberdinetako plazetan ikusiko duzu. berde distiratsua gorria eta distiratsua interesa gara.\nBright laukizuzen gorria diosku moneta pare-tasa azken erdia dela ordubete aurreko baxua azpitik jaitsi zen.\nBright laukizuzen berdea diosku moneta azken ordu erdian pare-tasa hori aurreko altua gainetik igo zen.\nNola informazio hau erabilgarria erabili dugu eta errentagarria apustuak ezagutzeko aukerak bitar on? Dezagun adibideek (ikus screenshot goian) at.\n1) Hartu moneta bikotea USD / CAD. Ikastaroko maila ebaluatzea, une horretan, trukea bidegurutzean egokiak koadroan aurkitu behar dugu Dolarreko (eskuineko zutabean) и CAD (goiko lerroa). Gure kasuan, guk daukagu gorri distiratsua. Hori dela eta, moneta bikotea gutxieneko aurreko denbora tarte maila txikiagoa da. Ildo horretan, aukera handia da hori laster balio mugimendua txanda izango da, tasa handitzeko (hazkundean) joango dira.\n2) Hartu moneta bikotea AUD / USD. Ikastaroko maila ebaluatzea, une horretan, trukea bidegurutzean egokiak koadroan aurkitu behar dugu AUD (ezkerreko zutabean) и Dolarreko (goiko lerroa). Gure kasuan, guk daukagu kolore berde distiratsua. Hori dela eta, moneta bikoteak gehienez aurreko denbora epe baterako mailatik da. Zentzu honetan, egiantz handiko laster ez dela balio mugimendua txanda izango da, ikastaroa jaitsiera bat doa (gainbehera).\nEz arreta laukizuzenak kolore berdea, arrosa eta grisa da. Kasu honetan seinaleak oso ahulak dira eta ez dira adierazten. Ez hobe da merkataritza eta galdu.\nBaina moneta laukizuzenaren bidegurutzean bada gorri distiratsuaOrduan, aukera bat ireki beharko zenuke 15-20 minutuko epean handitzeko\nEta horren arabera, bihurgailua laukizuzen bat bidegurutzean bada kolore berde distiratsuaBeharrezkoa da aukerarik epea 15-20 minutu irekitzeko jaitsiera bat\nBaina hori guztia, gehi, mahai bat pibota (atzerakada puntua) puntua behar duzu\nMahai !!! funtzionatzen online. Data automatikoki eguneratzen dira !!!\nEuro / dolar 1.1851 1.1856 1.1860 1.1865 1.1869 1.1874 1.1878\nEuro / JPY 130.64 130.67 130.71 130.74 130.77 130.81 130.84\nEuro / GBP 0.8588 0.8590 0.8593 0.8595 0.8598 0.8600 0.8603\nEuro / CHF 1.0939 1.0941 1.0945 1.0947 1.0951 1.0953 1.0957\nEuro / CAD 1.4743 1.4751 1.4763 1.4770 1.4782 1.4789 1.4801\nEuro / AUD 1.5823 1.5830 1.5838 1.5845 1.5854 1.5860 1.5869\nEuro / NZD 1.7095 1.7100 1.7105 1.7109 1.7114 1.7118 1.7123\nBTC / USD 34426.4 34503.9 34659.1 34736.7 34891.9 34969.4 35124.6\n18: 45: 29 18: 41: 34\nHorrez gain, egiaztatu seinalea horien gainean. aldian, gainera, mahai girotuta azken 30 minutuz. pibota puntu nola erabili eta horiek merkataritza ikasi nahi duzu artikulu irakur daiteke Negoziazio estrategia "Pibota Point".\nBitar aukerak merkataritza Beraz esan nion, eta estrategia baten esentzia, basada Heatmap Moneta. Orain bere errentagarritasuna bermatzeko gai izango duzu.\nTeplavuyu txartela moneta irekitzea, besterik hala nola argazki bat ikusi nuen\nMapan ikasi ondoren, zenbait moneta bikoteak dira merkataritza eskuragarri aukeratu nuen, hots: USD / CHF, AUD / USD eta GBP / USD. estrategia, zera USD / CHF eta AUD / USD izan jaitsiera bat irekita izan behar nuen, eta GBP / USD hazten.\nOndoren mahai gainean informazioa Pibota puntuak batera egiaztatu nuen.\nDezagun pare bakoitzeko:\n1) GBP / USD - Bero Mapan goratzeko bat irekitzen zituen. bikotea balioa azterketaren garai hartan zegoen 1.5356 puntu pibota mahai zen - 1.5364 Horrenbestez, estrategia ere moneta bikoteak balioa handitzea espero da.\n2) USD / CHF - bero maparen arabera, txikitzeko ireki behar da. Analisiaren unean, bikotearen balioa 0.9778 zen. Taulako pibota-puntua 0.9771 zen. Horrenbestez, estrategiaren arabera, moneta bikotearen balioaren beherakada ere espero zen.\n3) AUD / USD - bero maparen arabera, txikitzeko ireki behar da. Analisiaren unean, bikotearen balioa 0.7027 zen. Taulako pibota-puntua 0.7021 zen. Horrenbestez, estrategiaren arabera, moneta bikotearen balioaren beherakada ere espero zen.\naztertu ondoren, hiru aukera ireki nuen.\nAukerak hurrengo 16-18 minutu ireki nuen. performance aukera aldiaren amaieran, bermatutako irabaziak lortu nuen!\nGuztiontzat Zorte on, eta beti beltzak izan!


Aritzakun | baztango haizegoa\nPosts Tagged ‘Aritzakun’\nPosted in Ipuin ta kondairak, tagged Aritzakun on ekaina 27, 2011| 1 Comment »\nEuskal kondaira bat dionez, egun hauetan, baño guti-gora behera orain dela 2010 urte (oficialki, zeren batzuk diote, urte batzuk lehenago izanen zela), zeruan, argi disdiratsu bat ikusi zen, ikurri ezaugarria zen eta jentileetatik zaharrenak, segidan jakin zun bere esanaia, Kixmi sortu dela! eta garai berriak etorriko zirela, jentilen garai zaharrak, bukatuta emanez. Kixmi (ximinoa) kristauen, Iesus adierazteko, jentilek erabiltzen zuten izena zen eta kondaira dionez, jentilak zeruko argia ikustean, (bertze bertsiotan sortaldeko laino bat da) eta bere garaiak amaituak emanez, lur azpian sartu ziren eta harri haundi batekin lurpeko sarrera estali zuten. Harri hori Aralar aldeko jentilarria izanen zen eta horrekin jentilak gure lurraldetik desagertuz. Beno, denak ez, hoietako bat, ikazkin bat, argia ikusi bezain pronto, mendian iten ari zen guzia utziz, herrira jautsi zen Kixmiren sortzearen berria zabalduz. Argiarekin oles-aroak, Olentzaro, hasiko zen eta ikazkinak, Olentzero izenarekin ezaguna izenen da.\nBertze kondaira dio, argi hori segituz, hiru mago Iesusen (Kixmi) jaiotoki berberera iritsi ziren eta argi hori Beleneko izarra bezala zauzen da. Argi hori zer zen garbi ez dago, zeren zihuraunitz, zerua zeharkatzen duten edozein elementua izaten ahal zen, akaso kometa bat (ala bai diote).\nHistoerian zehar eta garai desberdiñetan, kondaira horien bezalako argi horiek, aunitzetan ikusiak izan dira, ez bakarrik argiak baizik batzutan, gauzak ere bai, eta segun ze garai, aro edo denbora, zeruko argi hoiein esanai edo azalpe desberdiña eman zaie. Batzutan argi horiek, liburu zaharretan agertzen diren bezala, jainkoen suzko gurdiak izan dira, bertze batzutan, erensugeak izaten ziren…zerua zeharkatu eta lurrera jausten zirenean ere gauz besberdiñakin (baña antzekoak) nahastuak izan dira, batzutan bai naturaren amandreaekin, (maitagarriak, lamiak…), ama birgiña berberakin eta batzutan deabruaren ingurukoarekin ere bai.\nZeruan ikusitako argi batzuk eta ama birgiñarekin edo emakume sainduaren irudiakin, erlazionatzen den kasu bat, badago Baztanen, Gorramendi aldean, Aritzakunen hain zuzen. Kontu zaharrak dionez, Bidarrai inguruko neska bat galdu ondoren, zeruan argi disdiratsu bat ikusi zen, izarradar bat izango baliz bezala, eta herri osoa ikusten ari zenean argi misteriotsua, irrintzi bat entzun zen, irrintzi luze ta motel bat, “Amayaaaaaa, agoo, agoooo” erraten zuna. Herritar guztiok ikusi zuten, argia Zelharburuko tontorrera zihoala eta nola, leze batean sartu zen. Egunsentian, argia sartu zen lezara joan ziren ta leze sakonean neska aurkitu zuten…harri bihurtuta! ta hortik aintzin,”Harpeko Saindua” izenarekin ezagutuko da, bai harria ta bai ere argia misteriotsua sartutako lezea.\nBaña hau ez da afera bakarra toki berberan argi batzuen kontukin, zeren ehunka urte tartearekin, Gorramendin berriro, zeruan, argi misteriotsuak ikusi ziren. Kasu hontan testigu hauniz izan ziren, denek amerikanuak. Urte haietan Gorramendiko tontorrean (1953tik) “877Scuadron Warning Control W6” zegoen, hau da “Gorramendiko basea“, hiri txiki bat zen amerikanar soldaduentzat, liburutegiarekin, bolerakin, kafetegiak, zinea, tabakoa, billareak…Ba erraten dutenez, radetan señale arraroak aurkitu ziren, zeruan ikusten ziren argiekin erlazionatzen zirenak, gero argi hori ,forma artuz, Gorramakil-eko tontorretik hamar metro exkaxera ikusi zen, ia ez zen argi bat, baizik plater itxura zeukan zerbaitean “materilizatu” zen. Gorramakil gañean (han, bi radar pantail erraldoiak zeuden) denbora dexente egon zenez, denbora eman zuen amerikanar soldadu batzuek tontorrera iristea eta ametralladorekin tiro egitea han aurrian zeukaten “OVNI”-ra, horren ondorioz “tramankulo hegalaria” kriston asotsa sortuz ziztu bizian alde egiñez. (Goitiko argazkian, Gorramendiko base amerikandarra 1970 aldera, argazkia Zalduak atraia da.)\nOVNIek jarraitzaileak eta ikerlariak “Baztan afera” bezala zauzen dute eta ez bakarrik “Ovnizaleak” baizik baita ere Amerikanarrek ikerketa bat ireki zuten eta bai CIAk ta bai Pentagonoak, Baztanen gertatutakoaz jakin zuten. Odarrian erran zen tramankulo hegalaria Sovietarren hegazkin espioibat izten ahal zela zeren, dirudi, Gorramendiko basea ez zela “telekominikazioko” base arrunt bat eta zerbait “misteriosua” gordetzen zula. Erraten da base espioia zela eta nahiz eta NATO berberan sartuta egon, Frantziarrei espiatzeko erabilI zela, hortaz Frantziarreak Gorramendi parean dagoen Iparraldeko Artzamendin, base iduritsu bat eraiki zuten, baña hori bertze gautz batzuekin batera bertze post bat, izanen da. (argazkian Gorramendiko radar pantailak, argazkia mendikat.net -eko foruatik artuta dago)\nPost hau iteko wikipedia erabili da, baita ere Lander Santa Mariaren Diario de Noticias-ko “Gorramendi 1” artikuloa eta Santiago Lesma Zabalegui-ren “Navarra un reino de historias” liburua.\nPosted in Uncategorized, tagged Aritzakun on ekaina 26, 2011| Leave a Comment »\nJoanden Igandian (Maiatzak 30) trinitatea izan zen, festa egun hau, mendi erromeriekin eta garai batian mendigozailekin lotua egon da. Gaur egun berriz, nahiz eta Igandean hainbertze mendigotzale, 35 kmko, Lekaroz-Lekoroz Baztango martxa egin, ta bertze batzuk Mendaurko kaskora (Trinitatearen baselizara) erromeriaz joan, akaso batzuk, guttienak Baztanen, egun hortan ospatzen den bertze Trinitate erromerira joanen ziren, Aritzakun inguruko Harpeko sainduko erromeriara hain zuzen.\nAritzakunen, Xumuxua borda inguruan, Itsutsi haizen hego mendialdean, Zehalburun, saindueren aterpea edo lezea dago, han barruan, bortz meto zabalerako ta sei metro altuerako zuloan Harpeko saindua urkitzen da, zinopariz edo “exvotoaz” inguratua. (Argazkien Itsutseko haizak, diariodenavarra.es webgunetik atraia dago).\nErromeri hontan, Bidarraiko eta inguruko herriko jendea ta baita ere Aritzakun ta Urritzateko auzokideak joaten dira, ta saindua bisitatu ta agurtu ondoren bazkari herrikoia eta dantzetan aritzen dira (edo ziren). Egun hontan erromesek txanpoiak, rosarioak, santokristoak eta edozein moduko zinopariak uzten diote “sainduaren” sendakuntzei esker. Zeren “harpeko saindua” sendatatu sendatzen du, behinpin larruko\ngaixotasunak, ekzemak, garatxoak, eskuko zauriek… eta horiek sendatzeko, erromesak zapi batzuk bustitzen dute sainduaren “izerdikin” eta zaurietan igurtzen dute zapi bustia. “Izerdi” hori lurzorutik filtratzen den ura da eta lezeko sabaitik jaisten dena “saindua” bustiz, edo melatuz, blai egiñez, ta dirudienez, ur hoiek sedagarriak izanez. Saindua bustita dagonez, ur hori sainduaren izerdia erraten zaio ta hortaz, ere “izerditzen duen saindua” izenarekin zauzen da.(Goitiko argazkia ta behitikoa Antxon Aguirre Sorondorenak dira ta 3digitala webguntik atraiak daude).\nEgia errateko “saindue” 1,10mko harri puske bat da edo obe errena, itxura bitxia duen estalagmita zahar ta heze bat da. Harriaren itxura bitxi hori, neska gazte ta burugabe baten itxura da, eta halaxe dela, kontatzen duen kondaira zahar bat bada;\n…Bidarraiko neska batek bere artaldearekin zegoen Iduskimendi\nmendian. Egun batian nola otso batek bere ardi bati harrapatu nahi zion\nikusi zuen ta bera otsoari jarraitu zion basapiztia leze batetara sartu\nzen harte, ta kontatzen dute, harri bat hartu eta otsoari bota eta eman\nziola baiña hori ez zen beiñe jakin neska desagertu egin\nzelako. Ahaide, barrideak eta lagunak denbora haunitz pasa zuten neska billatzen baiña ez zuten neska aurkitzen. Halere, gauetan, Iduskimendiko mendiinguruetan intziri bat entzuten zen,halaxe erraten zuna\n“Amayaaaaa, ago, ago”, horrela zabaldu zen berria artzai baten bidez,ta\nherri guztia ere entzun zuen. Gau ilunetariko batean argi indartsu bat\nagertu zen, izarradar bat izango balitz bezala, eta herri guztia ikusten\nari zenean irintzi bat entzun zan,irintzi luzeagoa eta motelagoa,hau\nesaten zuen: “Amayaaaaaa, agoo, agoooo” ta guztiok ikusi zuten argia\nZelharburuko tontorretara zihoala ta nola leze batean sartzen\nzan, herritarrok etziren leze hartara joatea ausartu,aintzinako\neuskaldinen gaueko izpiritua eragozten eta galerazten\nzielako. Egunsentian argia sartu zan lezera joan ziren ta leze sakonean\nneska aurkitu zuten, harribihurtuta zegoen, ta gaur egun “Arpeko Saindua”\nbezala agurtzen zaio. Gaur egun ikus daiteke harri bitxi hori\nZelharburun. Ekaitz egunetan oraindik esaten dute haizearen\nlaguntzarekin entzuten dala irintzi goibel hori,”Amayaaaaa, agooo, agooo”.\nKondaira hau, bertze haunitz bezala aita Barandiaranek bildu zun ta berak erraten zun kondaira honek, Mariren eta basoetako andreen agerpenen kondairekin lotuta dagola, eta hauetako kontakizun haunitz Europan, erdiaroan gehien bat, sorrera eman dute baselizak edo bertze santuario erlijiotsuak eraikitzeko eta eliz katolikoaren babesarekin, irudi hoiek bai amabirjiñan edo sainduetan bihurtu edo moldatu dira, “debozioa” sortuz. Baña toki majiko hau ez du elizaren babesa izan eta ez dago ofizialki “santa” bezala onartua, hortaz ez egotea baselizarik bere omenez baño bai nabari da inguruko jendia , Bidarraitarrak ta zonalde hartako baztandarrak, neska harri-bihurtua betidanik gurtu dutela eta pentsatzekoa da ohitura ta adorazio hau aspalditik datorrela harras zaharra izanik eta gaur egun naturarekin lotutako (harri bat da) ohitura jentil (paganua) gelditzen den bakarra izanez, Urritzaten dagoen, “arpeko saindu” majiko hau.\nPosted in Gertakizun historikoak, tagged Aritzakun, Urritzate on ekaina 25, 2011| 2 Comments »


LED argien fabrikatzailea/hornitzailea 2004tik | LEDIA Argiztapena\nLEDIA kalitate handiko produktuak eskaintzen ari da mundu osoko gure bazkide estimatuei.\nLed Barneko Argiztapena\nLed High Bay Argia\nLurrun estua Argia\nLed Tri-froga argia\nKanpoko Led Argiztapena\nLed Flood Argia\nLed Hazi Argia\nLed Strip Argiztapena\nSilikonazko Strip Led\nStrip Led arrunta\nHotelak eta merkataritza-guneak\nGimnasioa eta aisialdia\nLiburutegia eta Museoak\nProduktu aipagarriak edo elementu berriak\nLEDIA kalitate handiko produktuak eskaintzen ari da mundu osoko gure bazkide estimatuei,\nguztiak DLC/UL/ETL/TUV/SAA/CE/ENEC kalifikatuak dira.\nKanpoko Argiztapen Aplikazioak\nBezeroekiko lan-harreman estuari esker, gure taldeak neurrira egindako zerbitzua eskaintzea ahalbidetzen du.\nBarruko Argiztapen Aplikazioak\nGure diseinu-talde dedikatua eta ekoizpen-taldea gai dira pertsonalizazio irtenbidea emateko.\nEraikinen Argiztapen Aplikazioak\n2004an sortua, LEDIA Estatuko goi teknologiako enpresa bat da. Huadu barrutian dago (Guangzhou Baiyun nazioarteko aireportutik gertu), eta Honglitronic Group-en filiala da. Urteetako garapenaren ondoren, LEDIAk ospe ona ezarri zuen bai etxean bai atzerrian, argiztapen linealeko industriako enpresa liderra bihurtu da. Enpresaren jasangarritasunerako, talentuak eta berrikuntza gakoa dira, kalitatea bizia den bitartean.\nLEDIAk estatu mailako CNAS saiakuntza-laborategiak ditu, produktu guztiak merkatura joan aurretik erlazionatutako probak igarotzen dituztela ziurtatuz. Ekoizten ditugun produktuak barne, LED taula biluziaren argia, PVC/silikonazko argia, armairuaren argia eta beste argiztapen-tresna batzuk Txinako CCC ziurtagiria, AEBetako UL/ETL ziurtagiria, EU CE, ROHS, TUV eta Australia SAA, DLC, ENEC autentifikazioa, bezeroek gure produktuetan duten konfiantza bermatzeko. Argiztapena mundua argiztapen linealeko produktuekin da LEDIAk etengabe bilatzen duena.\nIkusmena-Bihurtu enpresa bikaina Txinan LED argiztapenaren arloan.\nMisioa-Sortu argiaren balioa zientzia eta teknologiarekin, eta ahalegindu talde ametsak betetzen.\nEgiten dugun lehenengo gauza gure bezeroekin biltzea da eta etorkizuneko proiektu bati buruz dituzten helburuei buruz hitz egitea.\nBilera honetan, lasai zure ideiak komunikatu eta galdera asko egin.\nLEDIAk kalitate handiko produktuak eskaintzen dizkie mundu osoko gure bazkide estimatuei, besteak beste, LED kanpoko argiztapena, LED argiztapen industriala, LED argi komertziala eta LED argiztapen apaingarria barne.\nHarremanetarako Pertsona: Sunny Sun\nHelbidea: No.1 Xianke 1st Road, Huadong Town, Huadu Dist, Guangzhou, Txina


2020ko urtarrila 135. zenbakia\nFrantzisko Aita santuak izadiarekiko arduraz ohartu eta esnatu nahi izan gaitu kristauok, Jainkoarekiko begirunea izaditik igaro behar duela konturatu araziz. Eta horretarako Asisko Frantziskoren kantikaz baliatu da: “Laudato si”.\nZain dezagun izadia, zain dezagun Jainkoak halako maitasunez egina.\nGure kontsumo-ohiturak etengabe aldatzen joan dira urte gutxitan. Zorrozki beharrezkoa bakarrik erostetik, pasatu gara publizitateak sortutako beharrak asetzeko erostera, edo depresioaren kontrako terapia bezala erostera, edo salerosketa jarduera ekonomiko soil bezala ulertzera, etab. Baina, aspalditik zenbaitzuk ohartzen ari zitzaizkigun fase batean sartzen ari gara, hau da, kontsumo era Lurrarekin, gure etxearekin, dugun erantzukizun eta ardurarekin lotzen. Kontsumitzen duguna eta nola egiten dugun ez da soilik eremu pertsonaleko kontua; gizateria osoarekiko solidaritate kontua baizik. Gure bizimodua aldatzen ari da –jada benetan aldatu du—gure planetaren ziklo naturala.\nKontsumo erantzukizun hau humanitate guztiari dagokio, baina batez ere guri, gizateriaren baliabide eta energia gehien agortzen dugunoi daramakigun bizimoduaren erruz. Onartu beharra daukagu, nahiz eta kosta, ezinezkoa dela gure bizi moldea gizateria osora zabaltzea. Adituek diotenez bi Lur planeta beharko genituzke horretarako.\nGure kontsumoak beste gizakiekiko gure elkartasuna edo elkartasun-eza agertzen du. Ez gaurkoekiko soilik, baita ondorengoekiko ere. Bizirik irauteko kontsumitu beharra daukagu, baina arduraz. Eta arduratsu izateko gure beharrak kontrolatu beharra daukagu, ikusiz zeintzuk diren egiaz ezinbestekoak eta zeintzuk horrenbeste ez direnak; erosten dugunaz gehiago informatzea eskatzen du -bere jatorria, lantzen duten pertsonen lan-egoerak, naturari egiten dion eragina-; eta baztertzen dugunari ematen diogun tratamendua hobetzea.\nKontua, gutxiago erostea baino, zer eta zertarako erosten den jakitea da, dagoeneko ez delako ekintza indibidual soila, baizik eta ekintza horrek nik besteengatik egiten dudana adierazten didalako, bereziki gutxien duten eta etorkizunean etorriko direnengatik.\nHau ez da soluzioa, baina senidetasuneko estadio berrian jartzen gaitu. Eta agian guztiak perspektiba berria har dezake. Ez da guregandik jaioa izango, nahiz eta gu pertsonalki inoiz ez bezala inplikatu; alderantziz baizik, bokazioa izango da, dei bat, nora garamatzan ez dakigun bide berri bat; baina jakingo dugu Bera dela pertsona ezberdinoi deitzen diguna.\nGure gizarte aurreratu honetako ondasun preziatuenetako bat denbora da. Zenbat gauza egiten ditugun denbora aprobetxatzeko. Lanaren munduan, dirutan kontabilizatuta dago denbora. Denbora urrea dela esaten dugu. Horregatik, denbora galtzea zabarkeria da, zentzugabekeria, egin behar ez dena.\nEgia da, halaber, garai batzuetan soberan geratzen zaiguna denbora dela: ezin dugulako lanik egin edo gure denbora produktiboak ez diren zereginetan (itxaronaldiak, luze gertatzen diren laguntzak…) bete behar dugulako, edo besterik gabe oporretan gaudelako. Denbora hori astuna izan daiteke eta zerbaitekin bete behar izaten dugu. Tentaziorik ohikoena denbora zerbaitetan betetzea da. Horretarako ditugu “denbora-pasak”, eta ez aspertzeko hainbat denbora betegarri. Baina, bestalde, guretzako denbora izatea deseatzen ari gara, erabat gainditzen gaituzten eguneroko korrika eta presakako kontuetatik ihes egiteko. Denborarekin kontraste handia bizi dugu.\nAgian denbora galtzen jakiteko garaia da. Bizitzan denbora berezia behar duten gauzak daude; denbora hori ez da kontatzen ekoizpen-denborarekin edo denbora okupatuarekin. Denbora galtzea den horretan barneratzeak bestela inolaz antzemango ez genituzkeen errealitate pertsonal berrietara ireki gintzake: gure barrualdea, gure inguruko pertsonen bizitza bere beharrekin, gure ingurua, begirada sakonagoa eta desinteresatuagoa..., Jainkoa. Horrek guztiak denbora galtzea eskatzen du, eta azkenean, seguruenik, bizia irabazteko izango da.\nZer esanik ez geratzen zaidan gauza bakarra denbora denean, gaixorik nagoelako edo nire mugapenek ez didatelako besterik egiten uzten. Geratzen zaidan bakarra nire denbora pertsonentzako eta munduarentzako Jaungoikoari eskaintzea da, amodioagatik, nahiz eta aspertu.\nBibliako pasartea: 1Tm 6,6-9.11\nBai, irabazi handia du erlijioak, baina bakoitza duenarekin konformatuz gero; ez dugu ezer ekarri mundu honetara eta ezin izango dugu ezer atera ere. Beraz, zer jan eta zer jantzi edukiz gero, aski dugu. Aberats izan nahi dutenak tentaldiaren sarean eta gizakia hondatzen eta galtzen duten grina zoro eta kaltegarri askotan erortzen dira. Zuk, ordea, Jainkoaren gizon horrek, ihes egizu hauetatik guztietatik, eta saia zaitez justizian, jainkozaletasunean, sinesmenean, maitasunean, eroapenean eta otzantasunean.\nEz zuten ezeren jabetzarik. Ematen zizkieten liburu eta gainerako gauzak guztientzat izaten ziren, apostoluek gorde eta transmititutako bizieraren arabera. Bakarka eta elkartean egiaz pobreak zirenez, eskuzabal eta eman zale ziren Jainkoagatik ematen zizkieten gauza guztietan. Jainkoaren maitasunagatik gogo onez banatzen zizkieten eskatzen zietenei, eta batez ere pobreei, beraiei emandako limosnak. Bidez zihoazela, pobreak Jainkoaren maitasunagatik eskatzen aurkitzen zituztenean, emateko beste ezer ez bazuten, beren jantzien zatiren bat ematen zieten, zirtzilak ziren arren, Ebanjelioko hura betetzeko: Eskatzen dizun edonori, eman (Lk 6,30).\nOso pozik bizi ziren pobretasunean, ez baitzuten irrikatzen aberastasunik, baizik eta munduzaleek maite dituzten ondasunak eta gauza iragankor guztiak arbuiatu egiten zituzten. Etengabe pozten ziren Jaunagan, eta ez zuten aurkitzen beren artean, ez beren baitan atsekabetzeko arrazoirik. Zenbat eta aldenduagoak munduko gutiziatik, orduan eta elkartuagoak zeuden Jainkoarekin. Ebanjelioaren bidetik aurrera eginez beti. (cf. HL 43-45).\nunibertso guztian eta zure izakirik txikienean\nZuk, dagoen guztia zure samurtasunarekin\nisur ezazu guregan zure maitasunaren indarra\nbizitza eta edertasuna zain ditzagun.\nBakez blai egin gaitzazu\nsenide bezala bizi gaitezen inor mindu gabe.\nBehartsuen Jainko, lagun iezaguzu\nzure begientzat hain kutunak diren\nmundu honetako baztertuak eta ahaztuak\nSenda itzazu gure bizitzak,\nMunduaren babesle gaitezen eta ez harrapariak,\nedertasuna erein dezagun eta ez poluzioa eta suntsiketa.\nUki itzazu txiroen eta Lurraren kontura\netekina soilik bilatzen dutenen bihotzak.\nGauza bakoitzaren balioa aurkitzen\nirakats iezaguzu, txunditurik begiratzen,\nzure amaigabeko argiranzko bidean\nizaki guztiei sakonki elkarturik gaudela\nEskerrik asko gurekin zaudelako egunero.\nAdore eman iezaguzu, mesedez,\njustizia, maitasuna eta bakearen aldeko\n“Planeta honetan bizi gara halako batean joateko beste bat izango bagenu bezala”. (T. Swearingen)\n2020ko urtarrileko eguneroko Ebanjelioa\nEgunero Ebanjelioa irakurri nahi duten lagunek, egun bakoitzari dagozkion irakurgaien arabera, hemen dauzkate urtarrileko erreferentzia guztiak:\n1 Lk 2, 16-21 / 2 Jn 1, 19-28 / 3.Jn 1, 29-34 / 4 Jn 1, 35-42 / 5 Jn 1, 1-5.9-14 / 6 Mt 2,1-12 / 7 Mt 4,12-17.23-25 / 8 Mk 6, 34-44 / 9 Mk 6, 45-52 / 10 Lk 4, 14-22 / 11 Lk 5, 12-16 / 12 Mt 3,13-17 / 13 Mk 1, 14-20 / 14 Mk 1, 21-28 / 15 Mk 1, 29-39 / 16 Mk 1, 40-45 / 17 Mk 2, 1-12 / 18 Mk 2, 13-17 / 19 Jn 1, 29-34 / 20 Mk 2, 18-22 / 21 Mk 2, 23-28 / 22 Mk 3, 1-6 / 23 Mk 3, 7-12 / 24 Mk 16, 15-18 / 25 Mk 3, 20-21 / 26 Mt 4,12-23 / 27 Mk 3,22-30 / 28 Mk 3, 31-35 / 29 Mk 4, 1-20 / 30 Mk 4, 21-25 / 31Mk 4,26-34\nUrtarrileko otoitza 30ean izango da


Bizkaia maite eta... aterpe — Eibar.ORG | Eibarko peoria\nHemen zaude: Hasiera / Blogak / Amatiño / Bizkaia maite eta... aterpe\nBizkaia maite eta... aterpe\namat 2005/02/13 20:45\nEsanak esan, ez da batere erraza XXI mende honetan Euzko Alderdi Jeltzalearen pareko alderdirik aurkitzea. Behar bada hobeak izango dira, baina parekorik behintzat... zaila. Gure zientzialari ospetsuenetako batek esan ohi duenez, EAJ omen da erabaki historikoetan beti asmatzen duen alderdia... ordurarte erdipurdika eta zangalatrabaka jardun ondoren. Ez dakit nik egia ote den, ni ez naiz zientzialaria. Jeltzaleak “atipikoak” garela leporatu zidaten aurreko larunbatean zenbait kazetarik. Eta hori badakit, ni ere kazetari naiz eta. Kanpolarrosa izan behar omen den gizarte mediatiko honetan, EAJk badaki oraindik ere, lantzean behin, isil-gordeka aritzen. Esaterako, alderdi gutxi egongo dira gero larunbat goiz batean Euskalduna Jauregian lau mila lagun bildu eta kazetariei ateak ixten dizkietenak, hauteskunde girotan gainera¡\nEz dagokit neri hango berri ematerik baina bai esatea, han bildu ziren edozenbat bizkaitarrentzat (Bizkai Buru Batzarraren deia izan zenez) “sekula izan den bilerarik hunkigarriena” izan zela. Eta ezin besteko galdera zera da: Azken 30 urteotan mitinez eta batzarrez leporaino dagokeen jendearentzat zelan arraio izan liteke aurreko zapatukoa gogoangarrienetakoa?\nHiru arrazoi bai behintzat: Batetik momentu historikoa, gauza asko pil-pilean. Bestetik, Imazen eta Ibarretxeren gertutasuna, animoak zein kontuak ematerakoan. Eta, hirugarrenik, kazetaririk eza. Hau da, lau mila lagunok jakitun ziren eurentzako deia zela eta ez komunikabideetan agertzekoa.\nEAJ edonon da EAJ, baina zeresanik ez gero Bizkaian, non hamar udaletatik bederatzitan alkatea jeltzalea den. Eta hau ez da marketing-ari, komunikabideei edo kazetariei esker lortzen.\nBenito Lertxundiren kanta ezin aproposagoa: “Bizkaia maite, larunbatean ikusi zintudan, soineko zuriz jantzia, buruan orlegi, bihotzean sua, olerkari penatuaren gozo eta mina, amodio eta kanta, zure berba leun, zure gatzaren bizia, zure burdinaren goria, dira gaur neretzat aterpe”.


EAJ-PNV - Munduko bederatzigarren hotelik onena Bermeon dago\nMunduko bederatzigarren hotelik onena Bermeon dago\nSollube mendiko magalean, Bermeo eta Busturia artean dago munduko hotelik onenetakoa. Bederatzigarren onena da bere kalitateagatik eta prezioagatik, TripAdvisor atariaren arabera, hain zuzen.\nLanda etxe txiki bat da, zortzi logela ditu eta inguruan dauka nekazal ustiapen ekologikoa. Espainiako hirugarren hotel txikia da eta seigarren erromantikoena. Sekretua? “Denek nahi dutena eskaintzen dugu: kalitatea, hurbiltasuna eta bista zoragarriak”


Egurrak gordetzen dituen artelanak ezagutzeko erakusketa - Bergara - Goiena.eus\nEgurrak gordetzen dituen artelanak ezagutzeko erakusketa\nImanol Gallego 2014-12-05 10:49\nTaila eskolako zenbait kide, eskuetan euren lanak dituztela.\nEgur totxo bat, gaztainondoa, gereziondoa, haritza... herritar gehienentzat egur zati bat ez dagoen tokian, herriko taila eskolako kideek artelan bat argitaratzeko aukera bat ikusten dute.\nZuhaitzaren azalaz harago egurrak gordetzen dituen sekretuak azaleratzeko gai dira, eta gaurtik aurrera Aroztegi aretoan erakutsiko dituzte aurten egindakoak. Seigarren erakusketa izango den honetan, urte hauetan lortutako eskua eta trebezia erraz ikus daitezke. "Urtetik urtera apur bat ikasten dugu", dio taila eskolako kide batek.\nArgizaiolak, herriko txokoak, kutxak, eguzki-loreak... etnografia museo bat izango balitz bezala, tailagileek gertuko paisaia eta tresnak landu dituzte. "Gehienak pieza bakarretik ateratako lanak dira, baina harpa, adibidez, pieza ezberdinez osatuta dago", esan du Jose Iturrospek. Gehienak lan figuratiboak dira, eta, artelan erakusketa bat den arren, herrikideek egindako esfortzuaren lana gertutik ikusteko aukera ezin hobea da.\nTaila eskolako kideek egindako mostrak hilaren 22a arte beteko du Aroztegi aretoa, eta, euren lanez eratutako mostra denez, asteon, eskolako kideek mimoz prestatu dute erakusketa aretoa. Aroztegin, baina, ez dira herriko lanak soilik egongo.\nJose Luis Lasa eskultorearen lanak ere egongo dira Aroztegi aretoan. Zarauzko eskultoreak tamaina askotariko hamabost lan eroan ditu. "Obaloa da protagonista", dio Lasak. Lan horietan egurra protagonista den arren, zarauztarraren lanetan hutsuneak protagonismo handia dauka.\n"Kilometroetan Javier Gantxegi ezagutu eta gero jaso nuen Bergarara etortzeko gonbita", esan du Lasak.


Seinalea, ur edangarririk gabeko herriko iturrietan - Elgeta - Goiena.eus\nIrati Agirreazaldegi 2004-03-05 12:48\nUdalak Eusko Jaurlaritzako Osasun Sailetik eskutitz bat jaso du ur sarera lotu gabeko iturrien gainean. Eskutitz honen arabera, iturri hauek kartel edo seinale bat izan behar lukete herritarrei bertako ura edangarria ez dela adieraziz.\nHerrian badira zenbait iturri ur sare publikora lotutakoak, eta hauetatik datorren ura edateko modukoa da. Beste batzuek, ordea, baserri batzuen inguruan daudenak, esaterako, ez dute loturarik sare horrekin, ondorioz, ur hori ezin daiteke edan, edo gutxienez ez da gomendagarria iturri horietatik edatea.\nHori dela eta, Eusko Jaurlaritzak eskutitz bat luzatu dio Udalari iturri horien aldamenean kartel edo seinale adierazgarriak ipintzeko. Izan ere, Osasun Sailaren eskutitzaren arabera, herritarrek garbi jakin behar dute zein ur den edateko modukoa eta zeinek egin dezakeen kalte.\nUdalak berak ere ez daki oraindik ziur zein iturritan ipiniko dituen kartelak. Horretarako, Eusko Jaurlaritzari berari eskatu diote jakinarazteko zein baldintza bete behar dituzten iturriek bertako ura edateko modukoa dela esateko. Honela, gainontzekoak zerrendatu eta gero hartuko dute erabakia zein iturri diren egokiak.\nUdalak inoiz egin ditu iturrietako uren analisiak. Gehienetan ura edangarria dela diote analisien emaitzek, baina udatik udazkenera bitartean uraren kalitatea jaitsi egiten da lehorteak direla eta. Ondorioz ura ez edangarri bihurtzen da, besteak beste ganaduen hondakin urak direla medio.\nHerri inguruan dauden iturri gehienek ur edangarria badute ere, badira beste batzuk zalantza sor dezaketenak. Izan ere, lehenengo errekan dagon iturrira ur bila joateko ohitura du elgetar askok. Baina berez iturri hori ez dago sare publikora lotuta, beraz ez da erabat ziurra bertako ura edateko modukoa den ala ez.


Arnaldo Otegi: "Gero eta eragin handiagoa duen ezker subiranista kaltetu nahi dute"\nArnaldo Otegik, Sonia Jacintok, Miren Zabaletak, Arkaitz Rodriguezek eta Rafa Diezek agerraldia egin dute.\n'Bateragune auziko 'bost auzipetuek, EH Bilduko hainbat hautetsirekin batera, agerraldia egin dute koalizio subiranistaren Donostiako egoitzan, eta azpimarratu dute Auzitegi Gorenak atzo iragarri zuen epaiketa berriaren helburua "Euskal ezker subiranistaren lidergoa kolpatzea, kaltetzea eta kriminalizatzea" dela, "Gero eta eragin politiko handiagoa baitu EAEn eta Nafarroan, baina baita Estatuan ere".\nArnaldo Otegik Eba Blancorekin batera hartu du hitza, eta oraindik jakinarazpenik jaso ez dutela jakinarazi du. "Argi dago horrek helburu mediatikoa duela". Hori dela eta, "Lehenengo hausnarketa politikoa" dela esan du. "Zentzu juridikoan, eskandalu bati buruz hitz egiten dugu, baina gaur azpimarratu behar dugu horren atzean erabaki politiko bat dagoela", gaineratu du.\nEra berean, 78ko erregimenak bizi duen "egiturazko krisiaren" isla dela esan du. "Krisiaren aurrean duela 10 urte bakearen aurka zeuden sektore boteretsuak daude. Kontrarreformak PPk, Voxek eta Ciudadanosek osatutako bloke politikoa du, eta are estatu autoritarioagoa nahi du. Ezin da ulertu erabaki hori testuinguru hori gabe ".\nEh bilduko koordinatzaileak azpimarratu duenez, Espainiako eskuinaren ohiko praktika da hauteskundeak galtzen dituenean. "Hauteskundeen porrotaren aurrean, epailetzan babesten da. Bloke politiko bat dago, gutunak idatzi dituzten militarrak bezalako bloke militar bat eta bloke togadun bat epailetzan, guk aurkaratzen dugun 78ko erregimena dena. Orduan adostutako pribilegioak eta zigorgabetasunak babestu nahi dituzte ".\nHala, helburu nagusia "Euskal ezker subiranistaren buruzagitza kolpatzea, kaltetzea eta kriminalizatzea" dela onartu du Otegik. "Duela 10 urtetik, ezker independentista hazten ari da eta errealitate bihurtu da. Fronte zabal hau, eh Bildu, indartu egin da, indarrak batu ditugu, gero eta gehiago gara, boto gehiago batzen ditugu eta gure eragin politikoa hazten ari da. EAEn, Nafarroan eta Espainiako Estatuan. Eta hori jasanezina da 78ko erregimenarentzat. Ezin dute jasan. Eta horregatik egin dute hau ".\nHala ere, koalizio independentistaren koordinatzailearen arabera, Gorenaren erabakiak Madrilgo Gobernua eta Europa ere aipatzen ditu. "Auzitegi Gorenak Kataluniari ere begiratzen dio eta Estrasburgori intsumisioa egiten dio. Kataluniako independentistei mezua bidali die, 78ko erregimena defendatzeko edozertarako prest daudela esanez "eta" GEEAk esaten duena esaten duela, guk (Gorenari erreferentzia eginez) hemen egingo dugu egoki deritzoguna termino politikoetan ".\nHorren aurrean, eh Bilduk bere jarrerei eutsiko diela azpimarratu du Otegik. "Gu ez gara gure bidetik milimetro bat ere mugituko. Asmoa da bide horretatik ateratzea. Galdu itxaropen guztia. Ezerk eta inork ez gaitu beragandik aterako. Konfiantza osoa dugu egiten dugun horretan eta gure herrian. Hazi egiten gaituen bide bat aukeratu dugu ".\nEstatuko aurrekontuen eta neurri horren arteko balizko loturaren inguruan galdetuta, Otegik argi hitz egin du: "Estatuko independentzia judiziala defendatzen duen norbaitek aurrekontuekin erabaki judizial bat hartzea ez zait batere bitxia iruditzen. Baina badute zerikusirik edo zer? Hori nola da posible? ", adierazi du ironiaz. "Galdera hau ez dut Europako herrialde bakar batean ere imajinatzen, hemen gertatzen da".\n"Aurten, aurrekontuek lau irakurketa izan dituzte. Bat Kongresuan, beste bat Senatuan, beste bat erreserban, eta atzo Gorenak osoko zuzenketa aurkeztu zuen ", gaineratu du.\nHalaber, Otegik ohartarazi du partidak irekita jarraitzen duela, baita arlo juridikoan ere. Partida hori hurrengo asteetan erabakiko dute.\nBestalde, EH Bilduko koordinatzaile nagusiak Fernando Grande-Marlaska Espainiako Barne ministroa gonbidatu du bilkide izateko, alderdi subiranistako militantea, alderdiaren etorkizuneko koordinazio orokorra proposatu ahal izateko.\nOtegik esan duenez, "Prentsaurreko honi azken umore ukitu bat emateko", koalizio soberanista bilkideak egiteko kanpainan murgilduta dago. "Espainiako Barne ministroak interesa badu, bilkide egin daiteke, eta gustatuko litzaigukeen koordinazio orokorrerako proposamena zein den jakin nahiko genuke. Badakigu nirea ez zaiola gustatzen eta, nirea gustatzen ez zaionez, berriro aurkeztuko naiz ", ziurtatu du.\nBestalde, Eba Blanco EH Bilduko legebiltzarkideak adierazi duenez, "Erasoa ez da soilik bost euskal independentisten aurkakoa, baizik eta demokraziaren, justiziaren eta sen onaren aurkakoa". "Ezin dute jasan eraikuntzan gizarte justuagoak sortzeko gai izatea". "Katalunian, Galizan edo Estatuko beste edozein tokitan" erabakitzeko eskubidea defendatzen duen edonori zuzendu dakiokeela gaineratu du.\nHorren aurrean, "Printzipio demokratikoetan sinesten duten pertsona guztien batasunaren eta indarraren" alde egin du. Azkenik, datozen egunetan deitu daitezkeen mobilizazio guztietan parte hartzeko deia egin die herritarrei. "Erantzuna erasoaren araberakoa izan behar da".


Italian tintaz kutsatutako beste produktu batzuk daudela salatu dute | Consumer\nItalian tintaz kutsatutako beste produktu batzuk daudela salatu dute\nMerkatutik berehala kentzeko eta kontsumitzaileei informazioa emateko eskatzen dute.\nNestlé eta Numico taldeetako haurrentzako esnearekin batera, tintaz kutsatutako beste produktu batzuk ere badaude Italian, Altroconsumo kontsumitzaileen elkarteak atzo salatu zuenez. Merkatutik berehala kentzeaz gain, erakundeak jakinarazpen bat egiteko eskatu zuen, kontsumitzaileei azaltzeko zer substantzia hartu dituzten eta zer arrisku dituzten.\nAztertutako tetrabrik ontzia duten 25 produktuetatik bederatzik agerian utzi dute substantzia isopropil tioxantona (ITX) dagoela, ilustrazioetarako erabiltzen den tinta finkatzeko balio duena. Substantzia horrek berak eraman zituen milioika litro esne Italian eta Europako beste herrialde batzuetan.\nAnalisietan positibo eman duten produktuak merkatutik kendu behar dira, Paolo Martinello Altroconsumoko lehendakariak gomendatu duenez, “Europa osoko kontsumitzaileek jakin behar dute zer hartu duten orain arte, eta ITX substantzia kimikoaren behin betiko ondorio toxikologikoak ezagutu behar dituzte”. Europako eta Italiako erakundeek, elkarte honek bidalitako oharrarekin jarraituz, erantzunak eman behar dituzte.\nAltrocunsumok txosten bat aurkeztu die Italiako zenbait fiskaltzari, eta laborategietako probei emaitza positiboak eman zizkieten produktuen zerrenda zabaldu zuen; besteak beste, “L” markako sukaldeko esnegaina. Milan”, “Milupa” esnedun haurrentzako elikagaia, “Del Monte” markako zukuak, “Derby Blue”, “Santal Up”, “Skipper-Zuegg” eta “Valfrutta”, eta Carrefour taldeko irabiaki batzuk.\nitx-eu kutsadura tinta


Ondoren projektatu behar diren elementuak muga horien barruan identifikatu eta kokatu behar dira.\n- Beharkizun teknologikoak Kontuan izan behar da projektua materia eta teknika jakin batzuren bidez egin behar dela, emaitzarik onena kostu merkeenarekin egin ahal izateko moduan.\n- Kreatibitatea Hemen sartzen da diseinugilearen kreatibitatea.\nDiseinugileak berak ez daki datuen lanketatik zer irten dakiokeen, harik eta bere kreatibitatearen bidez bildutako datuen sintesia egiten duen arte, kontuan izanik sintesi horrek osagai guztiak ondo uztartzera eraman behar duela.\nKreatibitate-modu honetatik logikaren estetika bat sor daiteke, beste forma naturaletan aurki daitekeen estetika, alegia: maskor, landare, animalia, mineraletan, non forma kontsekuentzia logikoen ondorio bait da.\nEsan bezala, beraz, diseinu industrialarena, prozesu konplexua da.\nGuri dagokigunean, ordea, kreatibitate-lana izan behar dugu kontuan.\nKreatibitate-lan horren modua, ordea, aipatutako koordenatuen barruan egin behar da.\nEta hori inportantea da, diseinu-lana eta arte-lana diferenteak bait dira.\nDiseinurako, gauzen egitura ezkutua hartu behar da kontuan, nolabait ere horrek adieraziko bait digu gauzen forma logikoak zeintzuk diren.\nEta hori lortu behar da, inolaz ere, gauza, egituraz eta formaz, sinpleak, naturalak eta ondo egokituak egitea.\nB) DISEINU ARKITEKTONIKOA Bizitzeko makina da etxea esaten zuen Le Corbusier arkitektoak, Mugimendu Modernoko arkitekto adierazgarrienak.\nEsaera horrek besterik gabe ondo erakusten du arkitektura modernoaren sorreretako mugimendu baten ikuspegia.


Leire Narbaiza 2011/06/14 17:00\nBatzuek bertutea ikusten duten lekuan, nik akatsa.\nEuskal Herrian diskretua izatea bertutea da; nabarmentzea, ostera akatsa, saihestu behar dena. Berritsua edo alferra izatea bezain gaitzesgarria.\nHala ere, diskretutasun (edo diskretukeria) horren atzean, gizarte tradizionalaren betoa, tabua eta errepresioa baino ez dago. Nortasuna izatea, desberdin izatea erreprimitu beharra dago. Hobe masa, hobe artalde.\nInguruan baditut diskrezio hori goraipatzen dituztenak: kolore diskretuak, barre diskretuak, elkarrizketa diskretuak.....baina diskretua mediokrea da, erdipurdikoa. Zer dira, bada, emaitza diskretuak? Hobetu beharrekoak!\nGure herrian, eta batez ere janzkeran, kolore diskretuak, estanpatu diskretuak, arropa diskretua... oso-oso erabiliak izan diren terminoak dira, horiek klasea edota dotorezia emango digutelakoan. Hain oker daude, ordea! Mediokritatetik eta originaltasun faltatik nekez sor bailiteke dotorezia.\nBestetik, kontrol soziala ere badela esango nuke. Aipatu dudan moduan, berdindu baino elkarrengandik ez desberdintzera bultzatzen gaituelako; sena, gustua eta kreatibitatea zapalduz, gizakiak gris, triste eta uniforme bihurtuz. Pertsonak jende bilakatuz, berba baten.\nNabarmentzeari beldurra dionak, gaitz dauka indibiduo izatea. Joerak erreprimitzen dituenak zail du libre izatea.


EMAKUMEOK · CIFP Zornotza LHII 'Talentu ezkutua' jardunaldi interesgarria - Mugalari KulturaMugalari Kultura\nEmakumeen enpresetan duten eginkizunari buruzko esperientziak ematen dizkiete ikasleei, CIFP Zornotza LHIIko ‘Talento Ezkutua’ jardunaldian.\nCIFP Zornotza LHIIk, Enplegu, Ekintzailetza eta Bitartekaritza Sailaren bitartez, jardunaldi bat antolatu du berdintasunaren esparruan, Amorebieta-Etxanoko Udalak babestua eta gai honetan inplikatutako bi zinegotzik, Ainhoa Salterainek eta Estibaliz Martiartuk, bermatua.\nMarian Berrocal: «Lanbide Heziketaren, berdintasunaren… esparruan zerbait proposatzea izan zen, eta mekanismoa martxan jarri genuen»\nJardunaldian, gure ikasleak berdintasunaren gaian sentsibilizatu nahi genituen, zeregin hori egunero egiten saiatzen bagara ere, baina aukera hori sortzean, jardunaldi dinamiko bat egitea pentsatu genuen. Jardunaldi horretara, enpresetako emakume erreferenteak etorriko ziren hizlari, eta labur azalduko ziguten zer harreman duten LHrekin, emakumeek sektore maskulinizatuenetan zein feminizatuetan dituzten arazoekin etab. Errealitate hori ikusten eta lantzen saiatzea. Eta ikuspuntu hori ikusita, ekitaldian parte hartuko zuten ikasleekin talde-dinamikak egitea pentsatu genuen.\nSaio honen helburua gogoeta-jardunaldi bat egitea zen, gizonen eta emakumeen arteko berdintasunari buruzko gaiak ikusi eta jorratzeko, gaia Lanbide Heziketaren ikuspegitik landuz, bai prestakuntza-etapan, bai lanbide-etapan. Eta hasteko, mahai-inguru bat egitea, honako hauek osatua:\nPaule Sánchez Arieta-Araunabeña, Tabira Berezi Informatikako kudeatzailea\nRaquel Boyero, Velatia taldeko bi enpresatako Giza Baliabideen arduraduna\nItxaso Mendizabal, Zornotzako LHIK-ko ikasle ohia, Grupo Ormazabal taldean lanean\n«Guztiak bat etorri ziren beren balioa erakutsi behar izan zutela emakume izateagatik»\nMahai horretara hiru galdera ekarri ziren ziren, haietako bakoitzak sektore oso maskulinizatuetan lan egiten duten enpresetako zuzendari eta langile gisa duten esperientziari buruz, eta bakoitzak bere ikuspuntua eta eguneroko lanean bizi duten problematika azaldu ziguten. Guztiak bat etorri ziren beren balioa erakutsi behar izan zutela emakume izateagatik, eta, gainera arlo horretako pasadizo bitxienak kontatu zizkiguten.\nJarraian, 6 pertsonako taldeak egin ziren ikasleekin, eta horietan gogoeta egin zuten berdintasunari buruz, izaera industrialeko heziketa-zikloetan emakumeen presentzia txikia izatearen ondoriozko problematikari buruz eta ziklo bat edo bestea aukeratzeko arrazoiei buruz.\nOndorio nagusiena izan da denek pentsatzen dutela berdintasuna txikitatik eta etxean landu behar dela.\nJardunaldi honetan harrigarria izan da ikasleen parte-hartze handia, gaiarekin enpatia handia erakutsi baitute eta berdintasunaren problematikan modu aktiboan inplikatu baitira. Badirudi urrun geratzen zaigula, baina gure eguneroko bizitzan daukagu, gure ikasketetan, lanean…


Burmuinaren sekretuak eta #ametsak | barretartia\nBurmuinaren sekretuak eta #ametsak\nmarzo 18, 2016 · de barretartia\t· en Entzuteko, Ikusteko, Irakurtzeko.\t·\nHona hemen martxoaren 17an Euskadi Irratiko FAKTORIA saioan egin dudan kolaborazioaren gidoia, irudiak eta loturak. Datorren astean gehiago!\nEntzun saioa hemen (7:30. minututik aurrera)\nAste honetan burmuinaren astea ospatzen ari dira Basque Center on Cognition, Brain and Language zentroan.\nGaur bertan (martxoaren 17an) Eureka! zientzia museoan hitzaldi interesgarri batzuk entzuteko aukera izango dugu:\n19:40 – 20:00 Memoriak finkatzen – Jaione Arnaez\n20:00 – 20:20 Heldutan ikasi ahal dezakegu beste hizkuntzarik? – Ainhoa Bastarrika\nIzan ere, zein harrigarria den burmuina! Gure energiaren %20a berak hartzen du. Gainera, elektrizitatea sortzen ari da etengabe. Goizetan esnatzerakoan, argi-mahai txiki bat pozteko moduko indarra izaten dugu. Eta txokolatea gustatzen zaio, bai andrea! Nahikoa dugu txokolatea usaintzea erlaxatuago sentitzeko. Eta 40ta urte gutxira arte garatzen omen da. Mugan nago beraz!\nNiretzat, hala ere, burmuinetik gehien gustatzen zaidana ametsak egiteko gaitasuna da. REM etapan egiten ditugu, hau da, oraindik loa oso sakona ez denean. Garun-azalak sortzen eta gure esperientzietan oinarritzen dira. Zu gogoratzen zara ametsekin, Manu? Ni bai, eta horixe da gaur entzuleei egingo diegun galdera: gogoratzen zarete ametsekin eta hala bada, zerekin egiten duzue amets?\nBa jakin ezazu jendeak izugarrizko amets originalak izaten dituela, eta hori frogatzeko Twitterreko traola aproposa ekarri dut gaur: #ametsak\nKomuna garbitzean orban bati ama birjin itxura hartu diot. Kostata baina inork ikusi aurretik ezabatu dut. #ametsak\nOrkatilan kosk egin didan sugea albaitarira eraman behar izan dut. Pozoitu da gaixoa. #ametsak\nAndoni Egañak erdizka utzi du bertsoa. Publikoko bati eskatu dio bertsoa bukatzeko. Publikokoak jota bat abestu du. #ametsak\nFruterixan kanpoko mangeran dutxia hartu dot; gero barruan ez nabe atendidu nahi, nahiz eta hormak AC/DC-n argazkiz beteta izan #ametsak\nTxandal zuriz jantzitako gizon hori, nire hiriko kale nagusitik bi doberman handirekin dabilena, Jesukristo dela konturatu naiz. #ametsak\nJakizue ametsetako Osakidetzan ere itxaron egin behar dela. #ametsak\nPisukide berriak gara Tom Hanks eta 2ok.Zinemara joan eta Julia Roberts topatu dugu.Hura ere etxera dator gurekin.Sukaldari bikaina #ametsak\nGizon esnatu naiz. Tabernako komunean nago, zakila galtzetatik ateratzeko zailtasunekin. #ametsak\nBadaude amets batzuk besteak baino gehiagotan errepikatzen direnak, eta horien esanahia argitzen saiatuko gara gaur.\nNorbait segika duzula amesten duzunean. Zer diote amets adituen arabera, arazo bat duzu buruan bueltaka eta aurre egin arte ez da joango. Nik behin ama (Pepi) atzetik aizkora batekin zetorrela egin nuen amets.\nHegan egiten duzula amesten duzunean (Xabier Saldias-ek inoiz egingo ote du amets hau?). Adituek diote amets hau egiten baduzu pisu handi bat gainetik kendu duzulako dela.\nKomuna ez duzunean aurkitzen amesten duzunean. Zure bizitzako beharrak ez dituzula aurkitzen esan nahi omen du, eta gainera besteen beharrak aurretik jartzen duzula. Nire ustez izan liteke ere kalean egon eta komun publikorik ez duzulako aurkitzen kezkatuta zaudela. Eta hortxe sartu behar izaten duzu taberna batean, ur botilatxoa erostera komuna erabili ahal izateko, eta noski, ura edan ondoren berriro eta berriro pixagura zara! Gurpil zoroa.\nErortzen ari zarela amesten duzunean. Adituen arabera, arazo batekin borrokan ari zara, eta erlaxatu beharra duzu. Nik hau ez dut inoiz amestu, baina erdi lo zaudenean adibidez koxka batean estropuz egiten duzula bai eta ohean izugarrizko saltoa egiten duzu. Horri Mikel Pagadi oniriko bat egitea esaten zaio.\nAutoan gidatzen zoazela amesten duzunean. Egoeren aurrean duzun kontrolaren sinboloak omen dira. Nik behin atzeko eserlekutik gidatzen nuela egin nuen amets. Zer arraio esan nahiko ote du horrek?\nHiltzorian zaudela amesten duzunean. Asko beldurtu egiten dira honekin, baina ez du zertan txarra izan behar. Adituen arabera, atapa berri baten hasiera adierazi nahi omen du. Horrela izango da baina esnatzerakoan daukazun susto aurpegia ez dizu inork kentzen. Antzeko zerbait amestu (ama aizkorarekin) eta mendi irteera batean negoela literatik salto egin nuen behin! Eskerrak behekoa zela! Lotsa galanta pasa nuen.\nAzterketarako prest ez zaudela amesten duzunean. Zure buruarekin oso kritikoa izaten ari zarela esan nahi omen du. Ba hau askotan egiten dut. Oraindik kazetaritza fakultatean nagoela eta ez dudala titulurik eta ez dakidala ezer ez. Batzuetan institutuan ere nagoela amesten dut, latineko deklinazioarekin borrokan.\nJendearen aurrean larru-bizitan zaudela amesten duzunean. Amets-adituen arabera, ez duzu nahi besteek zutaz gehiago ezagutu dezaten. Larru-bizirik ez, gehienez, etxeko zapatiletan ateratzen naizela kalera egiten dut amets. Zer esan nahiko du horrek ? Etxezulo naizela?\nHortza erortzen zaizula amesten duzunean. Hortzek ametsetan norberaren boterea eta konfiantza adierazten omen dute. Eta erortzen zaizkizunean gustuko ez duzun egoera baten aurrean zaudela adierazten du. Nik ez dut horrelakorik gogoratzen eta arraroa da, nire inguruan hortzak galtzea oso normala delako. Alde batetik, alaba eta semeari esne hortzak erortzen ari zaizkielako eta Xagutxo Perez-ek bidea ederki ikasia du, eta bestetik, Pepi eta Joxeri ere erortzen zaizkielako, eta nahikoa lan izaten dute Coregarekin eusteko!\n← Marrazki bizidun mitiko haiek\nMendizale utopikoa naiz #Astoroxa →


Prozesadore fotoniko batekin gailentasun kuantikoa lortu dute - Elhuyar Aldizkaria\nHasiera » Albisteak » Prozesadore fotoniko batekin gailentasun kuantikoa lortu dute\nProzesadore fotoniko batekin gailentasun kuantikoa lortu dute\nBorealis prozesadore fotonikoaren eskema. Arg. Jonathan Lavoie et al./Nature\nProzesadore fotoniko programagarri batekin gailentasun kuantikoa lortu dute ikertzaile kanadiar batzuek. Prozesadore berria garatzeko hainbat hobekuntza egin dituzte, eta aurrerapauso garrantzitsua izan liteke ordenagailu kuantikoak eskuragarriago izateko.\nKonputazio kuantikoko gailuek ordenagailu klasikoek ia konpondu ezin dituzten problemak ebazteko duten gaitasunari esaten zaio gailentasun kuantikoa (edo abantaila kuantikoa). Abantaila neurtzeko erabiltzen den esperimentuetako bat bosoien laginketa da. Esperimentu horretan fotoiak ispiluen eta lenteen sare korapilatsu batean zehar hedatzen dira. Hori egitean sortzen den probabilitate-banaketa azaltzeko, kalkulatzeko oso zailak diren aldagai askoko ekuazioak behar dira.\nAurretik egin diren beste esperimentuetan gehienez 113 fotoi detektatzea lortu izan dute. Oraingo honetan, berriz, 219 fotoitara iritsi dira (125eko batezbestekoarekin). Eta prozesadoreak 36 mikrosegundo behar ditu lan hori egiteko. Lan bera egiteko superordenagailu batek, egon litekeen algoritmo klasiko onenarekin ere, 9.000 urte beharko lituzkeela kalkulatu dute. Nature aldizkarian eman dituzte emaitzak.\nLehenengo aldia da prozesadore fotoniko batekin gailentasun kuantikoa lortzen dena (aurreko aldietan beste gailu-mota batzuekin lortu izan da). Hainbat hobekuntzari esker, prozesadore fotonikoek zituzten mugak gainditu dituzte, eta bai orain arteko emaitzarik onena lortu ere. Egin dituzten hobekuntzen artean garrantzitsuena da prozesadorea guztiz programagarria dela. Azaldu dutenez, bide interesgarria izan liteke ordenagailu kuantiko bideragarriagoak egiteko.


naiz: cartas - Javier Agirre Gandariasen haize indarra\nKepa Larrea Muxika - EHUko irakaslea\nHilabetea igaro da Javier Agirre Gandarias joan zitzaigunetik: joan bai, utzi ez. Hilabetea konpliturik Euskararen Egunean, beste Xabier baten egunean hain zuzen, agendak Javier ekarriko digu gogora.\nJavier euskalduna zen, gaztelaniaz idazten bazuen ere. Javierrek aspaldian ikasi zuen euskara, euskaltegi hitza asmatu baino lehen, AEK bera sortu baino lehen, hots, ia inork euskara ikasten ez zuen garaian. Bizkaiko moldera egiten zuen, gurasoen euskara atxiki nahian. Bere ondorengoak ere euskaldunak dira. Ez, Javierrek ez zuen katea eten. Javier poeta zen, halabeharrezko poeta. Inoiz Euskal Herriak poetarik izan badu, Javier izan da. Hor ditugu bere liburuak, bere olerkiak: bizitzari, lagunei… gauza txikiei buruz. Hor ditugu bere ametsak eta bere hitzak, bere soinuak eta bere isiltasunak. Hitz batez, bere ahotsa. Berak zioenez, «ez dakit oso ondo zer den ezta zertarako balio duen, baina poesia ezinbestean bizi izan dut».\nAzken liburua duela hilabete gutxi batzuk argitaratu zuen Pamiela argitaletxeak: 'La energia del aire'. Liburuaren aurkezpenean, beste askoren artean, Jose Julian Bakedano, Jose Angel Irigarai eta Joseba Sarrionandiaren hitzak ere entzun genituen Javierren poemen irakurketarekin batera.\nZoritxarrez, aurten ez dugu Javier Agirre Gandariasen liburua Durangoko azokan ikusteko aukerarik izango. Zer dela eta? Epailearen sindromeak jota, baten batek edo baten batzuek erabaki baitute erdaraz dagoela eta ez duela euskal gairik jorratzen. Begi bistakoa da erdaraz dagoela, Durangoko azokan aurkeztuko diren hainbat liburu bezala. Gaztelaniaz idatzi zituen Javierrek bere poemak eta, hala ere, EHUri on zeritzon olerki horiek euskarara itzultzea, nahiz eta Hegoaldeko euskaldun guztiok gaztelania ulertu eta hitz egin, are euskararen aldeko konzentrazio guztietan egiten den bezala ere.\nEuskal gairik jorratu ez? Zer ote da, bada, euskal gaia herri kirolez eta bertsolariez landa? Euskaldunok ez ote dugu gai unibertsalik, ez ote dugu maitasunez edo sentimenduez edo ametsez, bizitzaz eta heriotzaz hitz egiten? Horiek «erdal» gaiak ote dira? Zertara dator, bada, erredukzionismo hori, zenbait kasutan, bederen? Edo, bestela esanda, agian, El Mundo egunkariko «euskal» autogobernuaren kontrako editoriala «euskal» gaitzat hartu eta Durangoko azokan tokirik mereziko luke? Ez, Hori ez da bidea.


Emakume baten kontrako sexu erasoa salatu du Mugimendu Feministak - Zumaia - Baleike.eus\nEmakume baten kontrako sexu erasoa salatu du Mugimendu Feministak\nMaria Maya Manterola 2021-10-19 13:39\nHerrian gertatutako sexu eraso bat salatzeko mobilizazioa, ekainean.\nErasoari erantzun irmoa emateko, bihar 19:30ean Beheko plazatik irtengo den protestan parte hartzera deitu dituzte herritarrak.\nZumaiako Mugimendu Feministak ohar bidez joan den larunbatean gertatutako sexu eraso baten berri eman du. Jakinarazi dute erasoa jasan zuen emakumeak aurrez gizonezko bati ohartarazi ziola inguruko emakumeak ere deseroso sentiarazten ari zela –emakumeengandik gertu jarriz, molestatzen ari zela esaten ziotenei begirada eta jarrera desafiatzailarekin erantzunez, eta kasu batzuetan emakumeen gorputzari buruzko bere iritziak botaz–, eta bakean uzteko eskatu ziola.\nGizonak "modu intimidatzailean, jarrera oldarkorrez eta inpunitate sentimendu osoarekin" erantzun zuen: "Tabernako iluntasuna aprobetxatuz eta bere galtzak jaitsita zituela, emakumeari galtzak jaitsi eta ukituak egin zizkion taberna erdian". Emakumeak erasoari erantzun, eta zerbait gertatu zela ikusita, tabernako argiak piztu eta erasoatzailea tabernatik kanporatu zuten, eta emakumeak salaketa jarri zuen Ertzaintzan.\n"Pandemia egoeraren aldaketak parrandara itzultzeko aukera eman digu. Ondo pasatzera atera gara, baina azken asteotako jarrerek dagoeneko gogorarazi digute eraso sexistek gure artean jarraitzen dutela: ikutu dizkigute ipurdiak, jaso ditugu begirada lizunak edo inbaditu digute espazioa, berriro", azaldu du Mugimendu Feministak. Gaineratu du denen ardura dela "giro sanoak sortu eta bermatzea": "Hartu dezagun sexismoaren aurkako jarrera irmoa, bakoitzari dagokion lekutik: erasotzailearen laguna bazara, ez izan konplize eta hartu kargu; gizonok, erasoak kanpoan ikusteaz gain, errepasatu eta aztertu zuen jarrerak; eta eraso sexisten aurrean, beldurrarekin bada ere, jokatu dezagun irmo eta zaindu dezagun elkar".\nErasoen aurrean autodefentsa feministaz erantzungo dutela azaldu dute, eta momentuko erantzun fisikoaz gain, elkar babesteko tekniken lanketaren beharra azpimarratu. Erasoari erantzun irmoa emateko, bihar (asteazkena) egingo den manifestazioan parte hartzera gonbidatu dituzte herritarrak. Beheko plazatik irtengo da, 19:30ean.


Deialdia bi zizklotan banatuko da; lehenengoa ekainetik eta abuztura, eta bigarrena irailetik eta abendura bitartean. Ikasleek 3500 dolarreko diru-laguntza jasoko dute. Graduatu berri diren ikasleei (2016/2017), edo 2014/2015 ikasturtetik aurrera graduatu baina momentuan graduondoko ikasketak egiten ari direnei dago zuzenduta. Ezinbestekoa da ingelesezko maila altua izatea, ahoz zein idatziz ,eta EAE-an jaioa izatea edo bertan erroldatuta egotea 2017ko urtarrilaren 1etik.\nBekadunek hainbat hainbat arloetan aritzeko aukera izango dute; besteak beste, arte-ardura arloa, garapen saila, artapen arloa, hezkuntza, erakusketen diseinua, finantzak,marketin saila edota argazkilaritza. Horrez gain, beste arlo batzuekin harremanetan egongo dira eta, egonaldia osatzeko, bisitaldiak egingo dituzte galerietara, bilduma pribatuetara, enkante-etxeetara zein hiriko beste museotara.\nIzena eman nahi dutenek formulario hau bete beharko dute abenduaren 10a baino lehen.\nPrevious Indarkeria sexista saihesteko “Beldur barik!” lehiaketa\nNext Kontsulta ezazu Bilborock-en azaroan gertatuko dena!


barren.eus - Bartolo Beer artisau garagardoa merkaturatu dute, eta irabazien zati bat Elgoibarko musikarientzat izango da\nArgitaratua: 2020-05-28 08:05\nElgoibar inspirazio iturri duen artisau garagardoa dela Bartolo Beer azaldu du ideiaren sustatzaileak, Carlos Lahoz elgoibartarrak. Saltzen duen garagardo kaxa bakoitzetik irabazitako diruaren zati bat Elgoibarko Musikarien Elkartearentzat (EME) izango da.\nLahozek azaldu duenez, Elgoibar arrotza da toki guztietan gertatzen ari den garagardo iraultzari. "Ez da bakarrik ez dagoela bertan ekoitzitako artisau garagardorik, beste hainbat lekutan ikus daitezkeenak, kontua da ez dagoela artisau garagardoan pitin bat espezializatutako taberna bakar bat ere ez, horrelakoak ia herri guztietan ugaritu diren arren", argudiatu du Elgoibarko artisau garagardoa egiteko ideiaren jatorriaz. Hutsune hori bete nahian, aurrea hartu eta Elgoibar inspirazio iturri duen artisau garagardoa sortzea erabaki zuen. Inguruko artisau garagardo ekoizleren baten bila hasi zen eta Elgetako Baobeer ekoizleekin batu zituen indarrak. "Eta halaxe sortu genuen Bartolo Beer artisau garagardoa", dio. Dagoeneko salgai dago herriko zenbait tabernatan, eta aurki zabalduko dute gehiagotara.\n•Saindua garagardoa eta gitarrarekin\nElgoibarri lotzeko elgoibartarrentzako ezagutzeko modukoak diren irudiekin osatu dute etiketa, San Bartolome sainduaren irudia ageri da Mikel Cornejo elgoibartarrak sortu duen diseinuan. Hori bai, elizan ikus daitekeen San Bartolomeren irudiak ez bezala, azala bere lekuan, garagardoa eskuan eta gitarra ditu soinean, eta baita jaietako zapi gorria ere lepoan.\nZaporeari dagokionez, artisau garagardoaren munduan hasiberriak direnentzako moduko garagardoa egin nahi izan du, zapore suabeduna. "Fruta tropikal zaporea du, artisau garagardoen artean topa daitekeen suabenetakoa, erraz edaten den garagardo bat nahi genuelako. Blonde ale erakoa da".\n• Zuzeneko musika emanaldiak sustatzeko egitasmoa\nZuzeneko musika ekitaldiak sustatzeko egitasmo baten barruan, Elgoibarko Musikarien Elkarteko kideekin harremanetan jarri zen Carlos Lahoz. Beraiekin berba egin ostean, adostu zuten saldutako Bartolo Beer kaxa bakoitzetik ateratako 1,20 euro izango dela EME elkartearentzat. "Covid19 gaitzak eragindako pandemiak bete betean harrapatu gintuen eta gure asmoak atzeratu behar izan ditugu, eta okerragoa dena, bertan behera laga behar izan genuen egitasmoa aurkezteko antolatu nahi genuen kontzertua. Edonola ere, gure hasierako asmoarekin jarraitzen dugu, indar gehiagorekin orain, musikari eta artistak baitira koronabirusak sortu duen krisiak gogorren jo dituenak". EME barruan dauden hogeitik gora taldeen zuzeneko emanaldiak sustatzea gustatuko litzaioke Lahozi, horien musika ezagutzera emateko eta herrian mugimendua sortzeko.


kritiken hemeroteka » Ederraren gogorraren haluzinagarria\n« Txinpartak | Ia ehun ehun »\nBizitzak / Koldo Alijostes Bordagarai / Pamiela, 2020\nEderraren gogorraren haluzinagarria Mikel Asurmendi / blogak.eus, 2021-07-07\nIdazle ezagutua izatea berebizikoa da literaturaren paisaian agertzeko. Inpresio hori hartu dut Bizitzak liburu bikaina irakurri ostean. Koldo Alijostes izen-abizenak ez nituen ezagutzen, beraz, oharkabean pasa zitzaidakeen. Zorionez ez da horrela izan, eta pasaia ederra eman ahal dut liburuari esker. Bizitzak lekukotasun edota memoria historikoaren generoko liburua duzu. Koldo Alijostes Bordagarai amezketarrak bere senitartekoen bizitzak paratu ditu berean, kontakizunaren oinarrian aita eta ama izaki.\nLiburuan barrena eman dudan pasaia ederra izan da, baita gogorra ere; ederra bezain gogorra. Euskal Herriaren paisaia —hein batean— ageri duzu berean, Gipuzkoakoa zehazkiago, eta nagusiki Tolosaldea erakusten du. Paisaian natura ageri da, baina giza izadia gailentzen da oroz gain. 1936ko gerra ostean hasita, Gregorio Alijoste Artieda eta Francisca Bordagarai Olaetxea zendu artean.\nLau belaunaldiren bizitza lekukotasunak dituzu, bizipen latzak hala nola alaiak. Liburuak badu berezko jitea: jende arruntaren bizitzaren lekuko izatea. Arrunta baina ez da gutxiesgarria, arrunta kasuon, bizitza horiek jende xume eta xehearenak izatea da. Horrek berealdiko nortasuna ematen dio liburuari. Zer da bada, bere-berezko izaera hori? Bada, konplexurik gabe kontatua izatea.\nBizitzak historia liburua da. Historia, omen, beti kontatzen dute garaileek. Ez da arras egia, galtzaileek ere kontatu ohi dute. Niretzat, irabazleek edo galtzaileek kontatzea bezain garrantzizkoa da, herri xeheak edo jende xumeek kontatua izatea da. Bizitzak lekuko.\nKoldo Alijostesen belaunaldikoak garenontzat, are, bere familiaren taxua eta izateko manera ditugunontzat, bizitza horiek ezagunak ditugu nolabait. Horregatik, bizipen “ezagunak” izateagatik, are eta hunkigarriagoak dira. Egungo gazteentzat berriz, bizitzaren testigantza paregabeak.\nLiburu bikaina da. Gogorra eta ederra hala berean. Bizitza legez funtsean. Kontakizuna Tolosaldean epizentroa izaki, iragan berrogeita hamar urteko Euskal Herriaren historia aurkituko duzu. Hori berez, ez da nobedaderik. Nobedadea da, kontalariak margotutako paisaia “interesatua” ez izatea. Ostera, deskribatu duen paisaia hagitz naturala izatea, paisaiaren beraren barrutik kontatua izatea. Eta guk, irakurleok, paisaia bere baitatik bizi ahal izatea.\nLiburuan barrena noala, pasaia berezi honetan, paisaiako hainbat zertzelada gehiago nabarmendu nezake. Ez du merezi baina. Liburuan sartu eta zerorrek bilatu itzazu bizitzaren koloreak, bizitzaren amalgama.\nAmaitu aitzin, bizitako une bat ekarri nahi dut. Ohitura dut, liburu bat baino gehiago irakurtzekoa aldi berean. Ipuin liburu bat tartekatu dut Bizitzak delako honekin. Bada, liburu honen lehen ataletan nengoela, une batez, Koldo Alijostes “idazlea”-k kontatua erreala edo fikzioa ote zen zalantzan —bizi— izan nuen. Ederraren gogorra hain da haluzinagarria.


Zaloa Otaduy: “Azala babesteko krema bat ematea ezin errazagoa da” - etakitto.eus\nETA KITTO 2015, Mai 29\nFarmalur-eko Zaloa Otaduyk “Nola zaindu azala udan?” hitzaldia emango du datorren asteazkenean (ekainak 3), …eta kitto!ko lokaletan, 19:00etatik aurrera. Eguzkiaren alde on eta txarrei buruz jardungo du, eta eguzkiak azalean eragiten dituen kalteak azaltzeaz gain, hain garrantzitsua den organoa ondo babesteko aholkuak emango ditu. Besteak beste, krema-mota desberdinei buruz hitz egingo du, eta, hitzaldira joaten direnen artean, muestrak banatzeko asmoa duela azaldu digu. Hitzaldia herritar guztientzat zabalik izango da.\n– Zer azalduko diguzu datorren astean emango duzun hitzaldian?\nAzala da daukagun organorik handiena. Sarritan estetikarekin lotzen dugu, baina oso inportantea da azala osasuntsu izatea. Eguzkia ezinbestekoa da bizitzeko; eguzkiaz gozatu egin behar dugu, hezurrendako eta buru-osasunarendako oso garrantzitsua delako, baina, azalarentzako oso kaltegarria izan daitekeenez, zenbait gauza kontuan hartzea ezinbestekoa da. Esate baterako, jende askok ez du ulertzen eguraldia lainotuta dagoen egunetan ere eguzki-izpietatik babestu egin behar dugula; Neguan ez da hain beharrezkoa, baina udan, eguzkia zuzen-zuzenean jotzen duenean, berdin da lainotuta egotea, babestu egin behar dugu. Gainera, batzuk pentsatzen dute, erretzen ez direnez, beraien azalak ez duela kalterik izaten, baina ez da horrela: izpi ultramoreek azalaren zelulen ADNa kaltetu egiten dute, eta minbizi mota desberdinak horren ondorioz sortzen dira.\n– Umeen azala zaintzeak ezinbesteko garrantzia dauka, ezta?\nUmeak zaintzea oso inportantea da: ADNan egiten den kaltea, –estetikoa zein kantzerra– %90ean eginda dago 15 urte ditugunean. Ezin zaigu ume bat erre. Uretan sartu baino 10 minutu lehenago krema eman behar diegu (uretan hirukoiztu egiten da izpien eragina), eta uretatik irtetzerakoan berriro eman behar diegu. Krema bat ematea oso erreza da. Bestalde, gure azala errepasatu egin behar dugu, hau da, lunarrak eta orbanak noizbehinka gainbegiratu egin behar ditugu. Azken finean, azaleko arazoak oso errezak dira prebenitzeko, ez da ahalegin berezirik egin behar.\n– Eguzkitik babesteko dauden kremei buruz ere hitzegingo duzu…\nKrema bat nola ulertu behar den azalduko dut. Filtroak aztertuko ditugu. Jakin egin behar da informazioa irakurtzen. Krema guztiak ez dira berdinak eta oso garrantzitsua da azalean zer jartzen duzun. Zeozer erosten dugunean garantia bat behar dugu eta krema on bat erosten jakin egin behar da.\n« Txakurren aldeko jaialdia izango da ostiralean Ermuan Marcan Huella elkartearen eskutik Asteburuan ospatuko diren Urkiko jaiak aurkeztu dituzte »


N_20150417_Ion_Errea_DIPC - UPV/EHUko albisteak - UPV/EHU\nSupereroale Errekorraren sekretuak argitzen\nDonostia International Physics Center (DIPC)-eko ikertzaileek, Frantzia, Ingalaterra, Kanada eta Txinako beste batzuekin elkarlanean, kalkulu teoriko batzuei esker, orain arte neurtu den supereroankortasun tenperatura kritikorik altuenaren jatorria argitzea lortu dute.\nLehenengo argitaratze data: 2015/04/16\nLan honek, aste honetan bertan fisika arloko aldizkaririk prestigiotsuenetakoan argitaratua, Physical Review Letters, orain hilabete gutxi batzuk presio altuko hidrogeno sulfuroan aurkitutako supereroankortasun errekorra nola sortzen den azaltzen du. Hots, honen jatorria elektroien eta materiala osatzen duten nukleo atomikoen bibrazio ez-harmonikoen arteko elkarrekintzan dagoela erakusten du.\nSupereroankortasuna giro tenperaturan lortzea zientzialarien helburu bilatuenetarikoen artean dago, baina lortzea asko kostatzen ari da. Zenbait kobre oxidoetan tenperatura altuko supereroankortasunaren aurkikuntzak orain jada hiru dekada itxaropen asko sortu izan zituen arren, egia esan orain gutxi arte esperimentalki ezagutzen zen supereroankortasun tenperatura kritiko altuena 164 Kelvin-ekoa zen, -110 ºC besterik ez hain zuzen ere. Berriki aditzera eman den lan batean, presio altuko hidrogeno sulfuroan supereroankortasuna -83 ºC-tara (190 K-etara) aurkitu dutela aldarrikatu dute, oraindaino zeuden errekor guztiak gaindituz. Aste honetan berriz, DIPCko ikertzaile batek, Ion Erreak eta bere kolaboratzaileek, Physical Review Letters aldizkari entzutetsuan argitaratzen den lan teorikoan, supereroankortasun errekor horren jatorria zein den azaltzen dute.\nIkerketa teoriko honen emaitzek erakusten dute, presio altuko hidrogeno sulfuroaren kasuan tenperatura altuko supereroankortasuna ez dela sortzen, kobre oxidoetan gertatzen den bezala, jatorri ezezaguneko akoplo mekanismo batetik, baizik eta elektroiek materialaren egitura kristalinoaren bibrazioekin duten elkarrekintzari esker, tenperatura baxuko ohiko supereroaleen antzera. Lan honek, aldizkariaren editoreak nabarmendua izan dena gainera, tenperatura altuko supereroankortasuna elektroi-bibrazio akoploa duten ohiko supereroaletan aurkitzeko aukera irekitzen du.\nSupereroankortasuna, zenbait materialek duten propietate bat da, kasu gehienetan oso tenperatura baxuetan ematen dena. Propietate hori dela eta, material hauek elektroien mugimenduari kontra egiteari uzten diote, hots, ez diete erresistentziarik jartzen korronte elektrikoa pasatzeari. Supereroankortasunaren ondorio interesgarrienetako bat eta teknologikoki potentzial handia duena zera da, korronte elektrikoei erresistentziarik ez jartzean ez dela energiarik galtzen bero modura eta efizientzia energetikoa nabarmen handitzen dela. Beste aplikazio posible bat, supereroaleek dituzten propietate magnetikoetan aurkitzen dugu, hara nola lebitazio magnetikoa ahalbidetzen duena, dagoeneko tren magnetiko prototipoetan jada erabilia. Baina benetako aplikazioetan erabilia izateko supereroankortasunak duen arazoa hain zuzen ere material bat supereroale bihurtzen den tenperatura, supereroankortasun tenperatura kritikoa deritzona, izugarri baxua dela da. Horrexegatik dago hainbeste interes eta jartzen ari da hainbeste esfortzu giro tenperaturan supereroale den material bat aurkitzeko.\nHidrogeno sulfuroa (H2S), azido sulfidriko bezala ere ezaguna, kondizio normaletan, presio atmosferikoan eta giro tenperaturan, gasa da. Oso sukoia, toxikoa eta arrautza ustelen kirats bereizgarria duena. Ur termaletan, gas naturalean, gas bolkanikoetan eta beste hainbat lekuetan aurkitzen den konposatu arrunta da. Bertan supereroankortasun errekorra ikustearen harira, Errea, DIPCkoa eta kolaboratzaile talde internazional batek, euren buruari egin zioten lehen galdera H2S-ren egonkortasuna eta deskonposaketa presio altuetan zein izan zitekeen aztertzea izan zen. Ikusi zuten, nahiz eta kondizio normaletan egonkorra den, presio altuetan HS2 eta H3S konposatuetan zatitzen zela.\nIkerketaren autore nagusiak, Ion Erreak zera azaltzen du "HS2-ren kasuan supereroale izatearen trantsizioa 30 bat Kelvinetara, -243 ºC-etara ematen den bitartean, hau da, esperimentuan ikusi duten baloretik oso urrun, H3S konposatua egitura kubiko batekin kristalizatzen da. Egitura honetan elektroi eta bibrazioen arteko elkarrekintza handi bat agertzen da eta hauxe izan liteke aurkitutako supereroankortasun tenperatura kritiko hain altuaren kausa". Eginiko kalkulu teorikoek erakusten dute horren tenperatura kritiko altua soilik azaldu daitekeela efektu ez-harmonikoak sartuz gero H3S-ren kristal sarea osatzen duten nukleoen bibrazioen deskribapena egiterakoan. Hots, hidrogeno atomo arinen presentziari eta hauek beraien oreka posizioaren inguruan anplitude handiarekin mugitzeari, zor zaie efektu ez-harmonikoen garrantzia kasu honetan.\nBerriki ikusi den tenperatura altuko supereroankortasun errekorra presio altuko hidrogeno sulfuroan eta honen jatorri posiblearen deskribapen teorikoa, giro tenperaturan supereroalea den materiala aurkitzeko amets horretan aurrerapauso txiki bat besterik ez da, baina pauso bat gehiago ere bada.\nHigh-pressure hydrogen sulfide from first principles: A strongly anharmonic phonon-mediated superconductor. Ion Errea, Matteo Calandra, Chris J. Pickard, Joseph Nelson, Richard J. Needs, Yinwei Li, Hanyu Liu, Yunwei Zhang, Yanming Ma and Francesco Mauri.\nPhysical Review Letters (online argitaratua 16/04/2015).\nNitrogeno likidoarekin hoztutako tenperatura altuko supereroale bat iman egonkor sorta baten gainean lebitatzen (TU Dresden). Argazkia: Henry Mühlpfordt\nJaitsi fitxategia(gif, 37.11Kb)


HOTS! Paisai Soinu Irratia » podcast #11 Mi Lucena\npodcast #11 Mi Lucena\nMensajes fuera de lugar:\n2008ko urrian, Sensxperiment jaialdiak bere hamargarren edizioa ospatu zuen Kordoban eta Lucenan. Retrospecta 09.08 izenburuarekin, jaialdi honek azken 10 urteotan espainiar estatuan soinuzko artearen inguruan egin diren egitasmo eta esperientzia desberdinen memoria ariketa bat proposatu zuen. Hartara ERTZ jaialdiaren izenean, zenbait kontzertu, hitzaldi, instalazio eta filme emanaldi antolatu ziren Lucena hirian, eta horien artean “Mezuak Lekuz Kanpo”.\n“Mezuak Lekuz kanpo” Iñigo Telletxea eta Xabier Erkiziaren mikroirrati mugikorra da. Mezuek lekuaren, moduaren eta formaren arabera nola aldatzen diren erakutsi nahi du eta orain arte 2007an Eroman eta oraingo honetan Lucenan emititu izan du. Lucenan, hiriaren izenak berak eman zion mezuei erranahia: Lucenako herritarrei beraien herriari (Mi Lucena) buruz galdezka hasi eta mihi luzeena nork ote zuen jakin genuen.\n* Saioa soilik gazteleraz da\nElkarrizketak eta edizioa: Xabier Erkizia, Iñigo Telletxea\nIrudia: Mezuak lekuz kanpo @ Lucena\nDokumentaria / Documentary,Elkarrizketa / Interview .


Ondare barneratzailea - - Anboto.org\nJosune Aranguren Zatika (Filosofoa) 2021-09-24 08:32\nBazen behin zinegotzi bat. Esan ziotenean herriko kale bakarrak zuela emakume izena, erraz topatu zion konponbidea: Don Tello kaleari Don Tello y Señora deitzea proposatu zuen. Adibidea baino ez. Baina esanguratsua. Ez da ipuin bat. Ipuin tragikoa akaso. Hamabost bat urte joan dira hartatik eta gaur egun begi-bistakoa egiten zaigu hori ez dela genero ikuspegia udal politiketan txertatzea.\nEskubide berdintasunerako bide horretan, alor asko jorratu behar dira: emakume eta gizonen artekoa aipatu dugu, baina eskubide murritzagoak dituzte baita herritar estandarraren estereotipotik aldentzen direnak ere arraza dela-eta, jatorria, aukera sexual edo afektiboa, gaitasun funtzional edo psikikoa, maila ekonomikoa, egoera zibila, familia eredua, formazio-maila, erlijioa, adina edota itxura fisikoa. Batzuk aipatzearren.\nZer pentsatua ematen du aurtengo Ondarearen Europako Jardunaldien egitarauak. Bizkaikoaz arituko naiz, larriagoak ikusi baditut ere. Ondare irisgarri eta inklusiboa da antolatzaileoi agindu zaigun aurtengo gaia. 214 ekitaldi gure lurraldeko katalogoan. LGTBI kolektiboaren historian zeharreko ibilaldia, Txinako pertsonekiko bitxigintza tailerra, itsuentzako egokitutako bisita, zeinu hizkuntza bidezko azalpenak,… Emanaldiak, kontzertuak, erakusketak edo bisitetako 214tik 90, aldarrikapen edo zailtasuna duten kolektiboei zuzenduta daude. Kolektibo horiek publikotzat hartuta, beraz.\nAdibidez, anekdota gisa hartzen dugu artea eta historia diskurtsoa duen bisita gidatu bat aniztasun intelektualekoei zuzendutakoa bada. Behin egiteko zerbait, ia zelan, aproba modura, kategoriarik gabekoa eta irauteko borondate barik. Gogoeta sakonetan sartzeko nagi gara, kolokan jartzen digulako artearen edo historiaren kontzeptua bera. Ondarearen kontzeptua bera. Pertsona horiek ez dira gure kultur eskaintzaren helburu. Eta bihar biharkoak.\nGure gizartearen eraikineko zutabeek oinarri sendoak dituzte. Bata elitista da, horko hori androzentrista, beste bat eurozentrista… Eraldaketa lortzeko zutabeak ukitu behar dira, Gu eta haiek planteamendua baztertzailea baita. Ondarearen kontzeptua berriztatzea premiazkoa da, ondarea barneratzaile egingo badugu.\nBehintzat zerbitzu publikoan ari garenok gerribuelta malgutu behar dugu, eredu izatea baitagokigu. Eta gainontzekook ere bai, ustezko ongizatea zalantzan jartzera etorri den sasoi honek hala eskatzen digu-eta. Ondare kontzeptua eraldatzetik gizarte barneratzailera. Hori erronka.


Euskal kalendak - Poliziak joko erotikoen partez, garai txarrak lirikarako\n28/03/2020 18:40 0 commentaires\nHeptameron dugu Angulemako Margaritak, Nafarroako Enrike II.aren emaztea izan zena, bere garaian Deccameronen erabilitako moduko egituraz landutako errelato sorta. Nafarroako Erresumaren inguruko gaztelu batean (Cauterets herrian) elurtea dela medio zazpi jardunaldiak atera gabe bizitzera behartutako bost zaldunek eta beste hainbeste “emaztek” istorio batzuk elkarri kontatzen dieten narrazio bilduma da. Apez, dama eta benetako emazteen kontakizunak biltzen dituzte 72 errelatok. Alde batetik ironiaz eta bestetik gordinkeriaz azaldurik daude denak. Hasieran batean, 1558an, 67 eleberri besterik ez ziren haiek eta, ustez, anonimoa zen testua baina, urte bete pasa ondoren, berak sinaturiko liburu gisa kaleratu zen. Testuaren gaia maitasuna da: erromantzeak, desleialtasunak, engainuak edo isekak, lizunkeria, apaiz eta fraideen lizuntasunari egindako kritika gogorrak agertzen dira bertan hizkuntza literario modernoaren hastapena izanik. Ez da ahaztu behar liburua kaleratu eta urteak pasa ondoren Shakespearek berak “Navarre shall be the wonder of the world” esaera ospetsua idatzi zuela, Margarita erreginaren gorte errenazentista hura gogoratuz. Gurera ekarrika, beraz, ezinbesteko altxorra dugu euskara literarioaren hutsuneak osatzen laguntzeko.Heptameronen (Cauterets herrian elurtea zela medio zazpi jardunaldiak atera gabe bizitzera behartutako bost zaldunek eta beste hainbeste “emaztek” kontatutako istorioak...) konfinamendu batean sortu zen. Gaur egun Bernard Minier idazle frantsesak toki zuri beretsuan, Cauterets herrialdean, kokatzen ditu bere eleberri beltzak (M, le bord de l'abîme- M. Amildegi ertzean) askotan telebista seriak bihurtuta. Bernard Minierrek haurtzaroa igaro zuen Montréjeaun, Pirinioen ondoan. Tarbes eta Toulousen ikasi zuen, eta urtebete eman zuen Espainian. Lehen eleberria argitaratu zuen, (Glacé). 2011n arrakasta handia izan zuen. Dozena bat hizkuntzatara itzuli da.\nMargarita Nafarroakoak idatzitako errelato bilduman literatura modernoaren oinarria ezarriz, hau da hala hizkuntza berezitua nola gai eta garai modernoaren hastapenetan (Errenaisantzan eta giro erasmista batean). Erabilitako hizkuntza frantsesa izanda ere ezin esan aipatu hizkuntza horren sehaska jo izan ohi den Tourseko eta Angulemako orduko frantsesa berdinak zirenik, aitzitik, Pirineo ondokoa are desberdinagoa zen (Heptameron jatorrizkoenean nabaria da oso) eta amodiozko literaturan (literatura probentzalari esker) askoz aberatsagoa.\nZergatik XVI. mendeko konfinamendurako literaturaren gaia erotikoa da eta, hizkuntza aldetik behintzat, oso sortzailea XXI. mendekoa beldurrezkoa eta hizkuntza estandarizatuan dugun bitartean?\nKonfinamendu sasoiotan XX. mendetik IHESA zein izurrigarria den ikasi dugulako agian..


Emakumea Erdi Aroan\nErdi Aroko emakumearen egoera aztertzerakoan, kontuan izan beharreko lehenengo gauza historialariek aurkitu dituzten zailtasunak dira:\nIturri idatzietan emakumeei buruzko oso erreferentzia gutxi daude eta, aipatzen direnean, pribilegiatuen taldeetako emakumeei buruzko aipamenak izaten dira, emakume plebeioekin zerikusirik ez zutenak.\nErreferentzia horiek, gainera, oso subjektiboak dira, talde pribilegiatuetako gizonek baino ez baitzuten idazten.\nErdi Aroko gizartean, politika, negozioak eta bizitza publikoarekin lotutako gauza guztiak gizonen esku zeuden. Emakumea etxeko zereginetan aritzen zen. Emakumea ahulagoa zela pentsatzen zen eta gizonarekiko mendetasuna gauza arrunta iruditzen zitzaien guztiei.\nEzkontzak hobekuntza handiak ekarri zizkion emakumeari, batez ere dibortzioa eta bazterketa debekatu zirenetik. Elizaren arabera, adinez nagusi ziren gizonak nahiz emakumeak askatasun osoz ezkon bazitezkeen ere, aitaren onespenik gabeko ezkontzak oso urriak ziren. Arrazoi ekonomikoak edo familien arteko hitzarmenak zirela eta, txiki-txikitatik elkarrekin ezkontzeko konpromisoa zuten batzuetan. Ezkontzaren baitan, gizonak administratzen zituen emaztearen ondasunak. Emakumea seme-alaben higieneaz, osasunaz eta hezkuntzaz arduratzen zen. Senarra hiltzen zenean, emaztearen familiak alarguna “berreskura” zezakeen, baina ezkontzan izandako seme-alabak aitaren familiarekin gelditzen ziren. Beste kasu batzuetan, alargun gelditzean, emakumeak seme-alabekin gelditzea lortzen zuen, aitaren baimenik gabe ezkontzeko askatasuna izaten zuen eta bere ondasunak administratzeko autonomia izaten zuen.\nEmakume aberatsen eta pobreen artean alde handia zegoen: aberatsek ez zuten lanik egiten eta pobreek, aldiz, gizonek baino askoz ere lan gehiago egin behar izaten zuten gehienetan. Emakume nekazariak, etxeko lanak egiteaz gain (josi, janaria prestatu, seme-alabak eta gurasoak zaindu etab.), etxetik kanpoko lanetan ere gainerako kideek bezala parte hartzen zuen: animaliak zaindu, ardiei ilea moztu, uzta jaso, belarra moztu, alea eho eta garraiatu...\nHirian, artisauaren emazteak senarraren lanbidearekin lotutako zereginak egiten zituen eta emakumeek nahiz gizonek lan berberak egiten zituzten: aiztoak egiten zituzten, sarrailak, urregintzan lan egiten zuten, errementariak ziren etab. Lan jakin batzuk, irun eta ehun adibidez, emakumeek egiten zituzten, “emakumeen hatz finekin eta esku leunekin” egin behar baitziren. Gaur egun bezala, emakumeen soldata gizonena baino txikiagoa zen. Horregatik, senarra hiltzen zenean, emaztea pobrezian murgilduta gelditzen zen. Gremioen elkarte batzuek bizi osorako pentsioa ematen zieten hildako artisauen emazteei. Bestalde, sukaldariak, ostalariak eta haragi, fruta, ogi edo beste edozein elikagairen saltzaileak ere bazeuden.\nEmakumeak etxetik kanpo lan egiten zuenean neskame, zerbitzari edo prostituta gisa lan egiten zuen. Elizak prostituzioari buruz emandako ideiek kontraesan handiak zituzten. Garai batzuetan prostituzioaren aurkako jazarpena oso gogorra izan zen bitartean, beste batzuetan prostitutek gizartean betetzen zuten funtzioa onartu egin zuen, gizonek emakumeen kontra izan zezaketen indarkeria sexuala eta homosexualitatea saihesteko modu bat zela esaten baitzen.\nErdi Aroko emakumeen irtenbide bat komentu batean sartzea zen eta askok hartu zuten bide hori. Hala ere, komentuan sartzeko dote bat ordaindu behar zen (ezkontzetan bezala) eta dote hori talde pribilegiatuetako emakumeek baino ezin zuten ordaindu. Horregatik, Erdi Aroan emakume pobreei eta umezurtzei laguntzeko fundazioak sortu ziren. Komentuetan sartzen ziren emakume askok ez zuten bokaziorik. Batzuetan ezarritako ezkontzetatik ihes egiteko modu bat baino ez zen. Beste batzuetan, alargun gelditu ondoren aitaren etxera itzuli beharrik ez izateko sartzen ziren komentuetan. Testamentuetan arrunta zen emakume gazteak komentuen esku uztea.\nEmakumeak alargun gelditzen zirenean, senarraren ondasun guztiak lehen semearen eskura igarotzen ziren eta horrelako kasuetan ere alargun horiek komentuetan sartzen ziren.\nKultura gizonen eskubidea zen: unibertsitatean ikasteko nahitaezkoa zen apaiz izatea. Komentuetan mojek heziketa jasotzen zuten, latina eta grekoa barne. Moja batzuek gai askori buruz idatzi zuten: erlijioa, poesia, anatomia...\nKomentuetatik kanpo Erdi Aroko emakumeak kulturarekin inolako loturarik ez zuela oso ideia zabaldua den arren, emakume noble askok heziketa jasotzen zuten. XIV. mendearen bukaera aldera neskatoentzako hogei ikastetxe inguru zeuden Parisen eta irakurtzen, idazten eta zenbatzen irakasten zieten.\nGorteko maitasun ezkutuak\nLiteratura-lanen bidez, Erdi Aroko nobleek bikote-harremanak ulertzeko zuten modu berezia iritsi zaigu. Maitatzeko kode horrek maiteminduen harremanak arautzen zituen. Nobleziako emakume ezkondu baten eta maila baxuagoko gazte baten (gehienetan zalduna) arteko maitasuna zen, eta maitasun-idazti anonimoen eta ekintza heroikoen bidez adierazi behar zion bere maitasuna. Maitaleen harremana sekretua zen. Nobleziaren baitan ezkontza gehienak negozio hutsak zirenez (hitzartutako ezkontzak), maitatzeko modu hori familiak ezarritako betebeharrei ihes egiteko bide bat zen. Jokabide onartua zela esan daiteke, hau da, gizarteak onartutako adulterioa.


Nola magikoki hobetu zure entzungailuen soinuaren kalitatea | Androidea\nNola atera entzungailu merkeak aplikazio honekin askoz hobeto\nEta bitxia bada ere Horrela da, aplikazio hau zure entzungailu merkeak askoz hobeto entzuteko gai da. Magia softwarean dago; telefono mugikorren mundua harritu duen Pixel 3 kamera aplikazioarekin gertatzen den bezala.\nSonarworks-en True-Fi-rekin aplikazio horri buruz hitz egiten dugu berdinketa automatizatu baten moduan jokatzen du eta horrek 287 entzungailu baino gehiago onartzen ditu. Beste modu batera esanda, softwarearen bidez eta iturburutik ateratzen den soinua doitzen duen sistemaren bidez, kasu honetan zure telefonoan, soinuaren kalitatea zenbaki osoekin handitzeko gai da. Joan zaitez.\n1 Nola entzuten du nire entzungailu merkeak hobeto?\n2 Oraingoz doan, baina ez betirako\n3 Kalitate gorena, bai\nNola entzuten du nire entzungailu merkeak hobeto?\nJakinik belarrietara iristen zaigun soinua entzungailuetatik datorrela, hau da, soinua dagoeneko prozesatuta dagoela, ulertu dezakegu, esaterako Sonarworks True-Fi-k eskaintzen duena, ditugun entzungailu merke horien kalitatea hobetzea lor dezakezu.\nEta ez da konpainia honek bere magiaren benetako errezeta emango duenik, baina itxuraren arabera, gai izan da neurtu 287 entzungailu horietako bakoitzaren maiztasuna eta horrela moldatu, horrela lortzen den soinua launena eta kalitate gorenekoa izan dadin. Bere hitzetatik abiatuta bere helburua jatorrizko artistek beren estudioan grabatu zutena erreproduzitzea izan da.\nHorrek esan nahi du audio mailak direla grabatu ahala erreproduzitzen dira. Berdinketa sistema automatizatu honek guk eskaintzen dizkizugun parametroak ere erabiltzen ditu, hala nola zure adina eta generoa, norberaren adinarekin lotutako entzumen galera naturala dela eta.\nOraingoz doan, baina ez betirako\nOnena, hori aplikazio batentzat 79 $ kostatuko da bizitza osorako mahaigaineko zein gailu mugikorretarako, beta publiko irekiak probatzeko aukera ematen du. Hau da, baxu tonua ere igo dezakezu musika elektronikoak inoiz ez bezalako soinuak izan ditzan.\nEsan beharra dago True-Fi aplikazioa eskuragarri dagoela bai Android eta IOSerako, bai mahaigainean. A Google Play Store dendan eskuragarri duzun aplikazioa orain saiatzeko eta horrela azkeneko bertsiora doanean eskuratu nahi duzun ala ez jakiteko.\nAplikazioa bera nahiko ona da. Hasieratik galdetu zer gehitu ditzagun aplikazioarekin erabiliko ditugun entzungailuak. Aukeratzeko zerrenda bikaina aurkitu dugu. Kasu honetan AKG-k sintonizatutako Samsung entzungailuak.\nHurrengo gauza adina eta generoa hautatzea da. Azkenean aurrera egiteko hautatu fitxategi lokalak edo Spotify Premium erabiltzeko aukera. Hau da, musika streaming zerbitzua bikaintasunez hilero ordaintzen ez baduzu, ezin izango duzu aplikazio honekin erabili; beti erabil dezakezu Spotify zure iratzargailurako. Dena den, zure musika liburutegiarekin egin dezakezu beti.\nKalitate gorena, bai\nProbatu ondoren Adelena bezalako abestia eta aurikular horiek jantzi Pertsonalizatzeko, soinuaren kalitatea hobetzen duela esan daiteke. Lauagoa eta garbiagoa dela nabari da, xehetasun horiek Adelerekin bere abesti ezaguna grabatzen duen estudio berean egongo bagina bezala ere entzun ditzakezu.\nHarritzeko zerbait, musika aplikazio eta erreproduzitzaile ugari baitaude soinuaren kalitatea hobetzen dutela aldarrikatu. Sonarworks True-Fi-rekin hori horrela dela esan dezakegu eta guztiz gomendatzen dizugu orain bere beta publiko irekian probatzea. Mugikorretik edo ordenagailutik musika entzutea maite baduzu, ziur asko gustatuko zaizu. Gogoratu erregistratutako aurikularrak erabiltzea, bestela ez zara ohartuko.\nBeraz, True-Fi bai, entzungailu merke horien soinuaren kalitatea hobe dezakezu haiei esker zure abesti guztiak egunero entzun ditzakezula. Eta bide batez, post honetan erabili ditugun bezalako zenbait onenak ere hobetzen ditu.\ngaratzailea: Sonar lanak\nArtikuluaren bide osoa: Androidea » Android aplikazioak » Nola atera entzungailu merkeak aplikazio honekin askoz hobeto\nProbatzen aritu naiz (Beats Solo3), zerbait gaizki dago aplikazioan. Soinuaren hobekuntza aplikazioan soilik erabil daiteke, ez du funtzionatzen edozein audiorentzako beti berdinketa aktibo gisa, bolumenaren diferentzia FUNTZIONALA dago telefonoaren beraren soinua eta aplikazioak igorritako soinuaren artean hobekuntza ezarpenik izan gabe. aktibatuta.\nAldaketa aktibo bihurtzen duzunean oso hobekuntza hautemangarria entzuten duzu eta nahiko ona dirudi, BAINA, bolumena beste ezer baino gehiago da (gogoratu aldaketa hori aplikazioaren barruan soilik onartzen dela). Telefonoaren audio normala (Spotify erabiliz) eta aplikazioan aktibatutako hobekuntza alderatzen badituzu, nire ustez ez dago benetan merezi duela pentsarazten didan alderik, batez ere kostatuko duen diruarengatik. Zenbait alderdi hobetu nahi badituzu, hala nola baxua edo soinu gama batzuk, hobe duzu doako berdinketa aplikazio bat bilatzea, dezibelio bakoitza zure gustura egokitzeko. Nire iritzi xumea bizitakoan oinarrituta.\nEz nuen Spotify Premium probatzeko aukerarik izan, baina tokiko gai batzuk hobetzen dira. Soinuaren kalitatea oso serio hartzen duenarentzat, ziur aski hamarretik aplikazio bat izango dela. Zure entzungailuen araberakoa da eta onartzen dituztela ere.\nEta beno, aproposa litzateke mugikor osoak honela entzutea, baina azkenean aplikazio bat da eta horrela egin behar dute. Beste gauza bat da OnePlus, Xiaomi eta beste enpresa batzuek bezalako norbaitek kontratatu eta mugikorretan oinarritzat jartzea. Garaipena izango zen!\nHuawei Enjoy 9: markako sarrera-maila berria\nZTEk 512 GB-ko memoria duen Nubia X-ren aldaera berria jarri du abian, eta Collectors Edition da.


Ben Shahn - Wikipedia, entziklopedia askea.\nKaunas, 1898ko irailaren 12a\nLithuanian American (en)\nNew York, 1969ko martxoaren 14a (70 urte)\nJonathan Shahn (en)\nargazkilaria, margolaria, diseinatzailea, litografoa eta artista grafikoa\nAmeriketako Estatu Batuak eta New York\nBen Shahn (Kaunas, 1898ko irailaren 12a - New York, 1969ko martxoaren 14a) Errusian jaiotako Estatu Batuetako pintorea izan zen.\n1906an, Amerikara joan zen bere familiarekin. Gaztetan, litografia-enpresa batean lan egin zuen, eta New Yorkeko marrazki-akademian ikasi zuen. Ikuspegi errealista landu zuen: grafismo garbia, kolore argiak eta xehetasunetarako zaletasuna. Obra nagusiak hauek dira: Sacco and Vanzetti auzirari buruzko saila (1931-1932) eta Handball (1939).\nSacco and Vanzetti (Sirakusa), Ben Shahn\nWikimedia Commonsen badira fitxategi gehiago, gai hau dutenak: Ben Shahn


Helder Câmara - Wikipedia, entziklopedia askea.\nHelder Câmara (Fortaleza, 1909ko otsailaren 7a - Recife, 1999ko abuztuaren 27a) brasildar erlijio-gizona izan zen. Bere herriko desberdintasun sozialak eta herritar askoren miseria salatzen nabarmendu zen. Faveletako gotzaina eta Gotzain gorria goitizenak jarri zizkioten, auzo pobreenetako herritarren alde egindako lanagatik.\n1964ko martxoaren 12a -\n← Carlos Gouvêa Coelho (en) - José Cardoso Sobrinho (en) →\nElizbarrutia: Roman Catholic Archdiocese of Olinda e Recife (en)\n1955eko apirilaren 2a -\nElizbarrutia: Titular see of Saldae (en)\n1952ko apirilaren 20a -\n1952ko martxoaren 3a -\nElizbarrutia: Roman Catholic Archdiocese of São Sebastião do Rio de Janeiro (en)\nFortaleza, 1909ko otsailaren 7a\nRecife, 1999ko abuztuaren 27a (90 urte)\nCearáko seminarioan ikasi zuen eta 1931n apaiztu zen. Hezkuntzaren planifikazioaz arduratu eta bere estatuko politikagintzan murgildu zen. Hasieran mugimendu integristaren inguruetan ibili zen, 1940 aldera ikuspegiz eta joeraz aldatzen hasi zen arte, brasildar askoren bizimodu pobre eta larriaz oharturik. Vatikanoko II. Kontzilioan (1962-1964) buru-belarri parte hartu zuen eta 1968an Ekimena, Bakea eta Justizia erakundea sortu zuen. 1970ean Martin Luther King Bakearen saria jaso zuen. Aldi berean, Brasilgo gobernuak galarazi egin zion hedabideetan adierazpenak egitea (traizio-delitua egotziz), diktadura militarraren aurka eta brasildar pobreenen alde erakutsitako jarreragatik. Mehatxu ugari egin zizkioten talde paramilitarrek, eta atentatu bat baino gehiago jasan zuen. Bakearen Nobel Sarirako lau aldiz izendatu zuten, eta hemeretzi unibertsitatetako honoris causa doktore izan zen.\n↑ `Bishop of the slums' -- Dom Hélder Camara and Brazil's church of the poor Links International Journal of Socialist Renewal\nWikimedia Commonsen badira fitxategi gehiago, gai hau dutenak: Helder Câmara\n(Ingelesez) Archbishop Helder Pessoa Câmara † Catholic-hierarchy.org\nAzken aldaketa 20 urria 2019(e)an, 10:38(e)tan\nOrriaren azken aldaketa: 20 urria 2019, 10:38.